Τρία μετάλλια για τον Α.Σ. Έδεσσας στο Πανελληνίου Πρωτάθλημα Ταεκβοντό\nΜε πολύ μεγάλη επιτυχία πραγματοποιήθηκε το Πανελλήνιο Πρωτάθλημα Ταεκβοντό το περασμένο Σαββατοκύριακο 29-30 Νοεμβρίου 2015 στην πόλη της Χαλκίδας. Στο πρωτάθλημα συμμετείχαν 16 προκριθέντες αθλητές ανά κατηγορία σωματικού βάρους, 8 από τη Βόρειο Ελλάδα ..\nΘριάμβευσαν οι αθλητές του THE BROTHERHOOD στο MarmaraCup\nΜε μεγάλη επιτυχία τελείωσε το διεθνές τουρνουά MarmaraCup 2015 στη Τουρκία. Οι μέρες 27-29/11 ήταν ένα τριήμερο γεμάτο διακρίσεις για όλη την Ελληνική ομάδα. Η Ελληνική αποστολή συμμετείχε με 24 συλλόγους και 100 αθλητές απ'όλη την Ελλάδα και επιστρέφει με 16 χρυσά ,10 ασημένια και 25 χάλκινα μετάλλια στο σύνολο...\nΕπιτυχημένη παρουσία του CHOY LEE FUT στο διασυλλογικό πρωτάθλημα της Ε.Ο.Γ.Σ.Κ.Φ\nΕπιτυχημένη κρίνεται η παρουσία των σχολών CHOY LEE FUT Ναυπλίου και Άργους στο διασυλλογικό πρωτάθλημα της Ελληνικής Ομοσπονδίας Wushu Kung Fu που πραγματοποιήθηκε στο Ολυμπιακό Χωριό ( Θρακομακεδόνες) την Κυριακή 29 Νοεμβρίου...\nΑ.Σ.Ανδρεία: Πρωτιά στο πανελλήνιο Ταεκβοντό\nΆλλη μια μεγάλη επιτυχία του A.Σ. Ανδρεία με την κατάκτηση του Πανελληνίου Πρωταθλήματος απο τον Κούγελο Ιωάννη στην κατηγορία -57kg παίδων. ..\nΜια Θέση στο βάθρο διεκδικεί ο Α.Σ.Ανδρεία\nΜε δύο αθλητές θα συμμετέχει στο Πανελλήνιο Πρωτάθλημα Παίδων Κορασίδων ο ΑΣ Ανδρεία. Ο πιο δραστήριος και συνεπής Σύλλογος της Πάτρας για ακόμα μια φορά έχει αθλητές στους καλύτερους στην Ελλάδα. Η Κατσαιτη Βίκυ και ο Κουγελος Ιωάννης θα διεκδικήσουν μια θέση στο βάθρο. ..\nΣελίδα 175 από 317


Υπερπρολακτιναιμία - ΤΕΡΖΑΚΗΣ ΠΑΝΑΓΙΩΤΗΣ | Γυναικολόγος - Χειρουργός - Μαιευτήρας\nΠΡΟΛΑΚΤΙΝΗ ΚΑΙ ΥΠΕΡΠΡΟΛΑΚΤΙΝΑΙΜΙΑ\nΗ προλακτίνη (PRL) είναι μια πεπτιδική ορμόνη η οποία ανευρίσκεται στον ορό σε 3 κυρίως μορφές, οι οποίες εμφανίζουν σημαντική ετερογένεια μεταξύ τους. Έτσι, οι βιοδοκιμασίες και οι ανοσοδοκιμασίες μπορεί να δώσουν διαφορετικά αποτελέσματα λόγω της διαφορετικής γλυκοζυλίωσης, φωσφορυλίωσης, σούλφωσης και αποικοδόμησής τους. Η μη γλυκοζυλιωμένη μορφή της προλακτίνης είναι η κυρίαρχη μορφή της που εκκρίνεται από την υπόφυση.\nΥπάρχουν κυρίως τρεις διαφορετικές μορφές προλακτίνης σε σχέση με το μέγεθος της:\nΗ μικρή προλακτίνη που είναι η κυρίαρχη μορφή και έχει μοριακό βάρος περίπου 22 kDa. Είναι ένα πολυπεπτίδιο απλής αλύσου 198 αμινοξέων και αποτελεί το αποτέλεσμα της απομάκρυνσης ορισμένων αμινοξέων.\nΗ μεγάλη προλακτίνη που έχει μοριακό βάρος περίπου 48 kDa. Μπορεί να είναι προϊόν αλληλεπίδρασης διαφόρων μορίων προλακτίνης. Φαίνεται πως έχει μικρή βιολογική δραστικότητα.\nΗ πολύ μεγάλη προλακτίνη που έχει μοριακό βάρος 150 kDa και φαίνεται πως έχει πολύ μικρή βιολογική δραστικότητα.\nΗ έκκριση της PRL επιτελείται κυρίως από τα λακτοτρόπα κύτταρα του πρόσθιου λοβού της υπόφυσης. Η έκκρισή της από τον πρόσθιο λοβό της υπόφυσης γίνεται κατά ώσεις, ελέγχεται από τον υποθάλαμο και επηρεάζεται κυρίως από τον ανασταλτικό υποθαλαμικό παράγοντα PIF (prolactin inhibitor factor) αλλά και από διεγερτικούς παράγοντες όπως η TRH, το VIP, η σεροτονίνη, τα ενδογενή οπιοειδή, η ισταμίνη κ.ά. Το κύριο χαρακτηριστικό της είναι ότι σε αντίθεση με τις άλλες ορμόνες, η έκκρισή της βρίσκεται σε καταστολή. Λοιπές θέσεις έκκρισης αποτελούν ο φθαρτός υμένας, το μυομήτριο, ο μαστός, τα λεμφοκύτταρα και ο προστάτης. Στα κύτταρα του φθαρτού υμένα και στα λεμφοκύτταρα η έκφραση της προλακτίνης διεγείρεται από την cAMP. Έχει παρατηρηθεί ότι η προγεστερόνη ρυθμίζει την αυξημένη σύνθεση της προλακτίνης στο ενδομήτριο, αλλά τη μειώνει στο μυομήτριο και στον αδενικό ιστό του μαστού.\nΗ προλακτίνη δρα με ενδοκρινή, αυτοκρινή και παρακρινή τρόπο μέσω του υποδοχέα προλακτίνης και ενός μεγάλου αριθμού υποδοχέων κυτοκίνης εμφανίζοντας πάνω από 300 γνωστές επιδράσεις.\nΔιεγείρει τους μαστικούς αδένες για την παραγωγή γάλακτος (γαλουχία). Πιο συγκεκριμένα αυξημένες συγκεντρώσεις της προλακτίνης στον ορό κατά τη διάρκεια της εγκυμοσύνης προκαλούν διεύρυνση των μαστικών αδένων των μαστών και προετοιμασία τους για την παραγωγή γάλακτος. Η παραγωγή του γάλακτος ξεκινά μετά τη πτώση των επιπέδων της προγεστερόνης στο τέλος της εγκυμοσύνης και τον ερεθισμό της θηλής κατά τον θηλασμό. Μερικές φορές τα νεογέννητα μωρά (κορίτσια και αγόρια) εκκρίνουν μια γαλακτώδης ουσία από τις θηλές τους, γεγονός που προκαλείται από τη μητρική προλακτίνη.\nΗ προλακτίνη προκαλεί τη σεξουαλική ικανοποίηση μετά τη σεξουαλική πράξη και εξουδετερώνει την επίδραση της ντοπαμίνης, η οποία είναι υπεύθυνη για τη σεξουαλική διέγερση. Η συγκέντρωσή της προλακτίνης μπορεί να είναι ένας δείκτης της σεξουαλικής ικανοποίησης και χαλάρωσης. Τα ασυνήθιστα υψηλά ποσά μπορεί να είναι υπεύθυνα για την ανικανότητα και την απώλεια της libido σε γυναίκες και άνδρες. Εξαιρετικά υψηλά επίπεδα προλακτίνης μειώνουν τα επίπεδα των ορμονών του φύλου (οιστρογόνα στις γυναίκες και τεστοστερόνη στους άνδρες).\nΣτους άνδρες, τα φυσιολογικά επίπεδα της προλακτίνης οδηγούν στην ενδυνάμωση των υποδοχέων της ωχρινοτρόπου ορμόνης, με αποτέλεσμα την έκκριση τεστοστερόνης, η οποία οδηγεί σε σπερματογένεση.\nΗ προλακτίνη διεγείρει επίσης τον πολλαπλασιασμό των πρόδρομων ολιγοδενδροκυττάρων. Αυτά τα κύτταρα διαφοροποιούνται σε ολιγοδενδροκύτταρα, τα οποία είναι υπεύθυνα για το σχηματισμό των επιστρώσεων της μυελίνης στους νευράξονες του κεντρικού νευρικού συστήματος.\nΗ προλακτίνη έχει επίσης μια σειρά και από άλλες επιδράσεις όπως η συμβολή της στην επιφανειοδραστική σύνθεση των εμβρυικών πνευμόνων στο τέλος της κύησης καθώς και στην ανοσολογική ανοχή του εμβρύου από το μητρικό οργανισμό κατά την εγκυμοσύνη.\nΤι σημαίνει υπερπραλακτιναιμία και ποια είναι τα αίτια της?\nΩς υπερπρολακτιναιμία ορίζεται η αύξηση των επιπέδων της προλακτίνης στο αίμα. Οι φυσιολογικές της τιμές κυμαίνονται σε <25 ng/ml στις γυναίκες και λίγο χαμηλότερα στους άντρες (< 20 ng/ml).\nΑυξημένα επίπεδα προλακτίνης μπορούν να παρατηρηθούν τόσο σε φυσιολογικές όσο και σε διάφορες παθολογικές καταστάσεις ή ακόμη και μετά από λήψη συγκεκριμένων φαρμάκων. Σε ορισμένες περιπτώσεις ωστόσο, δύναται να εκδηλώνεται υπερπρολακτιναιμία (με επίπεδα <100 ng/ml) χωρίς την ανάδειξη συγκεκριμένης αιτίας. Οι περιπτώσεις αυτές χαρακτηρίζονται ως ιδιοπαθής. Κάποιες μελέτες από το Τμήμα διατροφικών ιχνοστοιχείων του Πανεπιστημίου του Oregon δείχνουν μία συσχέτιση μεταξύ της ανεπάρκειας της βιταμίνης Β6 και της αύξησης των επιπέδων της προλακτίνης. Σε αυτές τις περιπτώσεις, συνιστάται η αύξηση της λήψης βιταμίνης Β6 είτε με συμπληρώματα διατροφής είτε με τροφές πλούσιες σε αυτήν (πατάτες, σολωμός, μπανάνες, σπανάκι, κοτόπουλο).\nΦυσιολογικές καταστάσεις που σχετίζονται με αυξημένα επίπεδα\nΗ έκκρισή της προλακτίνης διεγείρεται από τα οιστρογόνα, οπότε η αύξηση των επιπέδων της κατά τη διάρκεια της εγκυμοσύνης και του θηλασμού θεωρείται φυσιολογική (λόγω υπερπλασίας των λακτοτρόπων κυττάρων της υπόφυσης). Έτσι η ανεύρεση επιπέδων έως και 600 ng/ml στο τέλος της κύησης εκλαμβάνεται ως φυσιολογικό εύρημα. Ωστόσο την ίδια στιγμή, τα οιστρογόνα καθώς και η προγεστερόνη αναστέλλουν τα διεγερτικά αποτελέσματα της προλακτίνης επί της παραγωγής του γάλακτος.\nΜετά τον τοκετό τα επίπεδα της PRL πέφτουν. Στη συνέχεια, το πιπίλισμα της θηλής από το μωρό προάγει περαιτέρω την απελευθέρωση της προλακτίνης. Το πιπίλισμα ενεργοποιεί μηχανοϋποδοχείς μέσα και γύρω από τη θηλή. Αυτά τα σήματα μεταφέρονται από τις νευρικές ίνες μέσω του νωτιαίου μυελού στον υποθάλαμο, όπου προκαλούν την αυξημένη έκκριση προλακτίνης. Το ερέθισμα του θηλασμού προκαλεί επίσης την απελευθέρωση της ωκυτοκίνης από τον οπίσθιο λοβό της υπόφυσης, η οποία ενεργοποιεί τη διαδικασία που προκαλεί το «κατέβασμα» του γάλακτος. Πιο συγκεκριμένα η προλακτίνη ελέγχει την παραγωγή του γάλακτος (γαλακτογένεση), αλλά όχι το αντανακλαστικό της απέκκρισης του γάλακτος (η αύξηση της προλακτίνης γεμίζει μόνο το στήθος με γάλα). Σε συνήθεις συνθήκες η γαλουχία θα σταματήσει σε μία ή δύο εβδομάδες από το τέλος του απαιτούμενου θηλασμού.\nΕπίσης φυσιολογική είναι η αύξησή της και στον ύπνο, στην έντονη άσκηση, σε καταστάσεις με έντονο στρες (ψυχολογικό ή σωματικό), κατά την ψηλάφηση των μαστών και τη διέγερση της θηλής. Τα επίπεδα της προλακτίνης φτάνουν στο ζενίθ κατά τη διάρκεια του ύπνου REM (ύπνος γρήγορων κινήσεων των ματιών) και νωρίς το πρωί. Τα επίπεδα μπορεί να αυξηθούν επίσης μετά από γεύματα, τη σεξουαλική επαφή, μετά από μικρές χειρουργικές επεμβάσεις ή μετά από επιληπτικές κρίσεις. Οι τιμές της προλακτίνης σε αυτές τις καταστάσεις σπανίως ξεπερνούν τα 40 ng/ml. Ο ερεθισμός του θωρακικού τοιχώματος ακόμα και από ένα σφιχτό στηθόδεσμο θα μπορούσε επίσης να οδηγήσει στην αύξηση των επιπέδων της ορμόνης.\nΣτα παθολογικά αίτια αύξησης της προλακτίνης συγκαταλέγονται μια ευρεία γκάμα παθολογιών με κυριότερο εκπρόσωπο τα λακτοτρόπα αδενώματα της υπόφυσης. Άλλοι όγκοι της υπόφυσης όπως το κρανιοφαρυγγίωμα ή μεταστατικοί όγκοι μπορούν επίσης να εμφανίσουν συνοδό υπερπρολακτιναιμία. Λοιπές παθολογικές καταστάσεις συμπεριλαμβάνουν τον υποθυρεοειδισμό, το σύνδρομο πολυκυστικών ωοθηκών, τη νεφρική ανεπάρκεια, τον έρπη ζωστήρα, τη λήψη ακτινοβολίας, όγκους, τραύματα και μεταστάσεις του υποθαλάμου.\nΑύξηση των επιπέδων της προλακτίνης μπορεί να παρατηρηθεί οφείλεται κατά τη λήψη φαρμάκων της κατηγορίας των ντοπαμινικών ανταγωνιστών, όπως ψυχοτρόπα, ηρεμιστικά και αντιυπερτασικά. Τρικυκλικά αντικαταθλιπτικά, φαινοθειαζίνες, βουτυροφαινόνες, βεραπαμίλη, μεθυλντόπα, κοκαίνη, οπιοειδή είναι ουσίες που ενδεχομένως θα οδηγήσουν σε υπερπρολακτιναιμία.\nΠοια είναι τα συμπτώματα της υπερπρολακτιναιμίας;\nΤα αυξημένα επίπεδα προλακτίνης τείνουν να καταστείλουν τον κύκλο ωορρηξίας, καθώς αναστέλλοντας την έκκριση της ωοθυλακιοτρόπου ορμόνης (FSH) και της ορμόνης απελευθέρωσης της γοναδοτροπίνης (GnRH), οδηγούν σε διαταραχή των επιπέδων των οιστρογόνων και της προγεστερόνης, με απώτερο αποτέλεσμα την εμφάνιση διαταραχών του κύκλου στην γυναίκα, οι οποίες μπορούν να φτάσουν έως την αμηνόρροια (δευτεροπαθής αμηνόρροια), την διακοπή δηλαδή της περιόδου. Ένα άλλο πιθανό σύμπτωμα είναι η γαλακτόρροια (εμφάνιση ροής γάλακτος από το στήθος). Το 90% περίπου των γυναικών που εμφανίζουν γαλακτόρροια πάσχουν από υπερπρολακτιναιμία. Η υπερπρολακτιναμία όμως δεν προκαλεί πάντα γαλακτόρροια. Έτσι, μία γυναίκα που εμφανίζει κάποιες διαταραχές (μεγάλες ή μικρές) του κύκλου της υποβάλλεται σε ορμονικό έλεγχο μεταξύ άλλων και της προλακτίνης.\nΤα υψηλά επίπεδα προλακτίνης μπορεί επίσης να εμπλέκονται με θέματα ψυχικής υγείας.\nΣτους άνδρες, η υπερπρολακτιναιμία μπορεί να προκαλέσει γαλακτόρροια, ανικανότητα (διαταραχή στυτικής λειτουργίας), μειωμένη επιθυμία για σεξουαλική επαφή, υπογονιμότητα και καθυστερημένη εφηβεία λόγω των χαμηλών επιπέδων τεστοστερόνης που προκαλεί.\nΈνα από τα πιο συχνά αίτια υπερπρολακτιναιμίας είναι τα προλακτινώματα. Πρόκειται για λακτοτρόπα αδενώματα της υπόφυσης συνήθως σποραδικά, καλοήθη, μικρού μεγέθους και τα οποία εμφανίζονται συχνότερα σε γυναίκες αναπαραγωγικής ηλικίας μεταξύ 20 και 50 ετών. Μετά την ηλικία των 50, εμφανίζονται με την ίδια συχνότητα τόσο σε γυναίκες όσο σε άνδρες. Σπανιότερα είναι κακοήθη, οικογενή ή ανευρίσκονται στα πλαίσια του ΜΕΝ 1 (σύνδρομο πολλαπλής ενδοκρινικής νεοπλασίας τύπου 1).\nΗ υπερπρολακτιναιμία από αδενώματα της υπόφυσης χαρακτηρίζεται από την αναλογικότητα των επιπέδων της προλακτίνης σε σχέση με το μέγεθος του αδενώματος. Επίπεδα πάνω από 250 μg/l συνεπάγονται ότι σχεδόν πάντα υπάρχει προλακτίνωμα, αν και κάποια φάρμακα ανεβάζουν την προλακτίνη μερικές φορές μέχρι και 250 μg/l.\n(Συνήθης αναλογία διαστάσεων αδενώματος και τιμών προλακτίνης)\nΤα συμπτώματα διακρίνονται σε αυτά που οφείλονται στην αύξηση της προλακτίνης λόγω της υπερπαραγωγής της από το αδένωμα και σε εκείνα που εμφανίζονται ως αποτέλεσμα της αύξησης της μάζας του αδενώματος.\nΣτα μεν πρώτα, ανήκουν οι διαταραχές του εμμηνορυσιακού κύκλου και της ωορρηξίας (αραιομηνόρροια, ολιγομηνόρροια, αμηνόρροια, ανωορρηξία, ανεπάρκεια ωχρινικής φάσης), η γαλακτόρροια, μειωμένη libido αλλά και υπογονιμότητα. Η γαλακτόρροια εμφανίζεται με έκκριση γαλακτώδους ή υδαρούς υγρού από τους μαστούς και εμφανίζεται στο 1/3 των γυναικών με υψηλά επίπεδα προλακτίνης.\nΤα πιεστικά φαινόμενα που οφείλονται στην αύξηση της μάζας του αδενώματος μπορούν να εκδηλωθούν με διαταραχές της όρασης, κεφαλαλγίες και διάφορα νευρολογικά συμπτώματα από τη πίεση κρανιακών νεύρων.\nΣπάνια είναι τα κακοήθη προλακτινώματα που δίνουν μεταστάσεις εντός ή εκτός του Κεντρικού Νευρικού Συστήματος, καθώς και τα διηθητικά προλακτινώματα που μπορεί μεν να είναι καλοήθη, αλλά υποτροπιάζουν συχνά και είναι ανθεκτικά στη συνήθη φαρμακευτική αγωγή.\nΗ διάγνωση των προλακτινωμάτων γίνεται αφενός από τις κλινικές εκδηλώσεις που προκαλούν και αφετέρου επιβεβαιώνεται με ορμονικό έλεγχο και Μαγνητική Τομογραφία της υπόφυσης.\nΤα προλακτινώματα αποτελούν τα μοναδικά αδενώματα της υπόφυσης που αντιμετωπίζονται με φαρμακευτική αγωγή και όχι χειρουργικά, με εξαίρεση συγκεκριμένων περιπτώσεων. Τα φάρμακα που χρησιμοποιούνται λέγονται αγωνιστές της ντοπαμίνης (βρωμοκρυπτίνη, καμπεργολίνη, κιναγολίδη) και αναστέλλουν τη σύνθεση και την έκκριση της προλακτίνης. Οι στόχοι της αγωγής είναι η μείωση των επιπέδων της προλακτίνης και η σμίκρυνση του αδενώματος με την επακόλουθη βελτίωση ή εξάλειψη των συμπτωμάτων της υπερπρολακτιναιμίας.\nΟι κυριότερες ανεπιθύμητες ενέργειες περιλαμβάνουν ναυτία, εμέτους, ζάλη και ορθοστατική υπόταση και για τον λόγο αυτό είναι προτιμότερο να χορηγούνται μετά από γεύμα και πριν τη νυχτερινή κατάκλιση. Η μεγαλύτερη αποτελεσματικότητα με τις λιγότερες ανεπιθύμητες ενέργειες και τη καλύτερη συμμόρφωση των ασθενών στη θεραπεία απαντάται με την καμπεργολίνη (Dostinex), καθώς μπορεί να χορηγηθεί μόνο 1-2 φορές την εβδομάδα και όχι σε καθημερινή βάση όπως η βρωμοκρυπτίνη (Parlodel). H βρωμοκρυπτίνη, αντιθέτως, είναι η θεραπεία εκλογής σε εγκύους με προλακτίνωμα, καθώς δε φαίνεται να προκαλεί επιπλοκές τόσο στην έγκυο όσο και στο έμβρυο.\nΜετά την έναρξη της αγωγής συνιστάται περιοδικός έλεγχος με παρακολούθηση των κλινικών εκδηλώσεων, μέτρηση των τιμών της προλακτίνης ανά τρίμηνο και επανάληψη της Μαγνητικής Τομογραφίας της υπόφυσης μετά από την πάροδο 1 έτους. Μετά από 2 συνεχή χρόνια αγωγής και αν το επιτρέπουν τα αποτελέσματα των εξετάσεων, μπορεί να γίνει διακοπή της αγωγής. Η πιθανότητα υποτροπής της νόσου μετά από διακοπή της αγωγής ποικίλει από 26 – 69 % και εξαρτάται από τις αρχικές τιμές της προλακτίνης (όταν έγινε η διάγνωση του προλακτινώματος) και το αρχικό μέγεθος του αδενώματος.\nΣτις σπάνιες περιπτώσεις όπου η φαρμακευτική θεραπεία δεν αποβαίνει αποτελεσματική στη μείωση των επιπέδων της ορμόνης ή στη μείωση του μεγέθους του αδενώματος ή αν το αδένωμα προκαλεί διαταραχές στην όραση, μπορεί να απαιτηθεί και χειρουργική αφαίρεση μέρους ή ολόκληρου του αδενώματος.\nΣτις ακόμα σπανιότερες περιπτώσεις του επιθετικού ή κακοήθους προλακτινώματος, τόσο η αρχική φαρμακευτική αγωγή όσο και η χειρουργική προσέγγιση μπορεί να αποβούν μη αποτελεσματικές επιβάλλοντας τη περαιτέρω αντιμετώπιση με ακτινοθεραπεία.\nΗ δευτερογενής πρόληψη επιτυγχάνεται με τη πρώιμη διάγνωση των προκαρκινικών βλαβών μέσω του Τεστ Παπανικολάου, του HPV DNA test και ενδεχομένως της κολποσκόπησης. Οι βασικές αρχές τους περιγράφονται αναλυτικά στην ενότητα του προληπτικού ελέγχου και της γυναικολογικής ογκολογίας.\nΗ έννοια της θεραπείας έγκειται στην αντιμετώπιση των εκάστοτε βλαβών που έχουν προκληθεί και όχι στην θεραπεία – εκρίζωση του ιού. Με άλλα λόγια, η θεραπεία στοχεύει στην αντιμετώπιση των αλλοιώσεων που έχουν προκληθεί από τον ιό, χωρίς αυτό να σημαίνει τη παράλληλη εξουδετέρωση του ιού από το σώμα. Η εκρίζωση του ιού εξαρτάται ουσιαστικά από το αμυντικό σύστημα της ίδιας της γυναίκας.\nΑυξημένη προλακτίνη λόγω υποθυρεοειδισμού\nΣτην περίπτωση υπολειτουργίας του θυροειδούς αδένα, η έναρξη της κατάλληλης θεραπείας θα οδηγήσει στην αποκατάσταση των επιπέδων της προλακτίνης. Οι γυναίκες αυτές παρουσιάζουν χαμηλά επίπεδα θυροξίνης και υψηλά επίπεδα TSH και προλακτίνης. Για τον λόγο αυτό, σε όλες τις περιπτώσεις υπερπρολακτιναιμίας κρίνεται απαραίτητος ο έλεγχος της θυρεοεδικής λειτουργίας.\nΥπερπρολακτιναιμία από φάρμακα\nΣτις περιπτώσεις λήψης φαρμακευτικής αγωγής που συνδέεται με εμφάνιση αυξημένων επιπέδων προλακτίνης, θα μπορούσε ενδεχομένως να σας ζητηθεί προσωρινή διακοπή της αγωγής για λίγες ημέρες και επανάληψη του ελέγχου της προλακτίνης.\nΕάν επιβεβαιωθεί ότι το φάρμακο που παίρνετε ευθύνεται για την αυξημένη προλακτίνη, θα μπορούσε να γίνει τροποποίηση της αγωγής με κάποια αντίστοιχη. Στις περιπτώσεις που δεν είναι εφικτή η αλλαγή της συγκεκριμένης αγωγής και είναι απαραίτητη η συνέχισή της, θα μπορούσε να χορηγηθεί παράλληλη αγωγή για την ελάττωση της υπερπρολακτιναιμίας.\nΩς ιδιοπαθής υπερπρολακτιναιμία ορίζεται η κατάσταση εκείνη όπου τα αυξημένα επίπεδα προλακτίνης δεν οφείλονται σε κάποια συγκεκριμένη και εμφανής αιτία. Στην περίπτωση αυτή, αν η υπερπρολακτιναιμία δεν προκαλεί συμπτώματα όπως διαταραχή της περιόδου, γαλακτόρροια ή υπογονιμότητα δεν απαιτείται θεραπεία αλλά παρακολούθηση. Σε ορισμένες περιπτώσεις τα επίπεδα της προλακτίνης μπορεί να επιστρέψουν στο φυσιολογικό ακόμη και χωρίς θεραπεία.\nΕίναι προφανές ότι η αποκατάσταση της περιόδου και της γονιμότητας μετά την έναρξη της αγωγής για την αντιμετώπιση του προλακτινώματος μπορεί να οδηγήσει στην επίτευξη εγκυμοσύνης. Ωστόσο, οι γυναίκες αυτές χρειάζονται ιδιαίτερη αντιμετώπιση και εξατομικευμένη παρακολούθηση κατά τη διάρκεια της εγκυμοσύνης τους.\nΒασικές αρχές παρακολούθησης\nΌταν επιβεβαιωθεί η κύηση, συνήθως η φαρμακευτική αγωγή διακόπτεται. Παρά ταύτα, δεν σταματάτε τη λήψη της αγωγής έως ότου σας συμβουλέψει σχετικά ο ενδοκρινολόγος σας.\nΗ θεραπεία θα μπορούσε να συνεχιστεί στις περιπτώσεις μεγάλων προλακτινωμάτων ή προλακτινωμάτων που επηρεάζουν την όραση. Γενικά, το φάρμακο που προτιμάται είναι η βρωμοκρυπτίνη.\nΗ φυσιολογική αύξηση των επιπέδων της προλακτίνης κατά τη διάρκεια της εγκυμοσύνης καθιστά μη απαραίτητη τη παρακολούθησή τους με αιματολογικό έλεγχο.\nΠρολακτινώματα που δεν είναι μεγάλα ή που δεν επηρεάζουν την όραση, δεν αποτελούν λόγο για τη διενέργεια μαγνητικής τομογραφίας κατά τη διάρκεια της κύησης.


OPEN1|BOOKING: ΕΙΣΟΔΟΣ ΣΕ ΔΗΜΟΤΙΚΟΥΣ Ή ΚΟΙΝΟΧΡΗΣΤΟΥΣ ΧΩΡΟΥΣ ΜΕ ΗΛΕΚΤΡΟΝΙΚΗ ΑΙΤΗΣΗ – BLUE VALUE – εκπαίδευση και παροχή σύγχρονων και αποτελεσματικών υπηρεσιών\nOPEN1|BOOKING: ΕΙΣΟΔΟΣ ΣΕ ΔΗΜΟΤΙΚΟΥΣ Ή ΚΟΙΝΟΧΡΗΣΤΟΥΣ ΧΩΡΟΥΣ ΜΕ ΗΛΕΚΤΡΟΝΙΚΗ ΑΙΤΗΣΗ\nBLUE VALUE - εκπαίδευση και παροχή σύγχρονων και αποτελεσματικών υπηρεσιών > Νέα > Νέα > OPEN1|BOOKING: ΕΙΣΟΔΟΣ ΣΕ ΔΗΜΟΤΙΚΟΥΣ Ή ΚΟΙΝΟΧΡΗΣΤΟΥΣ ΧΩΡΟΥΣ ΜΕ ΗΛΕΚΤΡΟΝΙΚΗ ΑΙΤΗΣΗ\nΗ OTS ανακοινώνει τη νέα διαδικτυακή εφαρμογή OPEN1|Booking, με την οποία η πρόσβαση των πολιτών στις αθλητικές εγκαταστάσεις γίνεται ελεγχόμενα και σύμφωνα με το ισχύον υγειονομικό πρωτόκολλο.\nΤο OPEN1|Booking προσφέρει στον πολίτη τη δυνατότητα, από την οθόνη του κινητού ή του υπολογιστή, να πληροφορηθεί τη διαθεσιμότητα της εγκατάστασης, ανά ημέρα και ώρα.\nΗ χωρητικότητα της εγκατάστασης, κάθε χρονική στιγμή, καθορίζεται από τον Φορέα, σύμφωνα με τους κανόνες του υγειονομικού πρωτοκόλλου. Με τη συμπλήρωση των απαραίτητων στοιχείων (όνομα, επώνυμο κ.λπ.), ο πολίτης κάνει κράτηση για χρήση του χώρου στην επιλεγμένη ημερομηνία και ώρα. Τα στοιχεία είναι διαθέσιμα στον ελεγκτή στην είσοδο της εγκατάστασης, ώστε να γνωρίζει πόσοι και ποιοι έχουν δηλώσει ότι θα χρησιμοποιήσουν την εγκατάσταση, απλοποιώντας τη διαδικασία ταυτοποίησης και εισόδου σε αυτήν. Η πλατφόρμα Open1|Booking δίνει τη δυνατότητα καταχώρησης των στοιχείων θερμομέτρησης των ασκούμενων.\nΗ είσοδος ενός αθλούμενου που δεν έχει κάνει κράτηση, μπορεί να γίνει με απευθείας με καταχώρηση των στοιχείων κατά την προσέλευση, εφόσον φυσικά υπάρχει διαθεσιμότητα.\nΤα στοιχεία προσέλευσης τηρούνται με μέγιστη διάρκεια 30 ημερών και διαγράφονται από το σύστημα αυτόματα. Αυτό εξυπηρετεί την εύκολη και άμεση ιχνηλάτηση κάποιου ενδεχόμενου κρούσματος, όπως ορίζει, άλλωστε, και ο νόμος.\nH χρήση της πλατφόρμας δεν απαιτεί εκπαίδευση και είναι άμεσα διαθέσιμη.\nΗ πλατφόρμα χρησιμοποιείται ήδη από τον Δήμο Ζωγράφου στην Αττική και έχουν γίνει μέσα σε μία εβδομάδα πάνω από 1500 εγγραφές. Τη Δευτέρα, 25 Μαΐου, επισκέφτηκε το δημοτικό στάδιο Ζωγράφου ο Υφυπουργός Αθλητισμού, Λευτέρης Αυγενάκης, και είδε από κοντά πώς λειτουργεί η εφαρμογή, δίνοντας συγχαρητήρια για την ανάπτυξη αυτού του συστήματος.\nΗ πλατφόρμα μπορεί να χρησιμοποιηθεί και σε βιβλιοθήκες, πολιτιστικά κέντρα και γενικώς οπουδήποτε υπάρχει περιορισμός των εισερχόμενων πολιτών.\nΓια περισσότερες πληροφορίες: Ε: sales@ots.gr , T: 231 059 0100\n#αθλητικές_εγκαταστάσεις, #Δήμοι, #Δημόσια_Διοίκηση, #Δημόσιος_Τομέας, #Τοπική_Αυτοδιοίκηση, BLUE VALUE, Open1|Booking, OTS


ΘΑΝΟΣ ΕΥΗ koukfamily: Τέτοιο πρωτάθλημα να το χαίρεστε...\nΤέτοιο πρωτάθλημα να το χαίρεστε...\nΤο λάβαμε από το apneagr και σας το παραθέτουμε:\nΚαλορίζικος ο πρωταθλητής 2010-2011...\nΤα όσα συνέβησαν στο γήπεδο Καραϊσκάκη αποτελούν...εγκλήματα κατά του ποδοσφαίρου για ποικίλους λόγους, χρησιμοποιώντας την φράση που είχε χρησιμοποιήσει ο κ. Μαρινάκης πριν από μερικούς μήνες. Είναι πραγματικά απίστευτο, πλην όμως 100% Ελληνικό!\nΠρώτα πρώτα θα ήθελα να αναφερθώ στο θέαμα που προσέφεραν οι δύο ομάδες. Θέαμα...χαχα! Άγνωστη λέξη όταν μιλάμε για το πρωτάθλημα ποδοσφαίρου εδώ, στο Ελλάδα! Τι είδαμε, δηλαδή, σήμερα; Μερικούς ανθρώπους, άλλους ντυμένους στα πράσινα και άλλους στα ερυθρόλευκα να τσακώνονται ως επί το πλείστον, να μην δείχνουν καμία διάθεση να παίξουν μπάλα, να κάνουν όλη την ώρα λόμπες, καμινάδες και τα συναφή. Διαφωνεί κανείς;\nΔεν απευθύνομαι στους φιλάθλους των δύο ομάδων. Απευθύνομαι σε...αυτούς που είδαν το παιχνίδι επειδή ήθελαν να δουν ποδόσφαιρο. Σας άρεσε αυτό που είδατε; Εμένα όχι και καθόλου μάλιστα. Απλά υπήρχε πάθος και μαχητικότητα και από τις δύο πλευρές. Με ελάχιστες ωραίες ενέργειες από παίκτες που αποτελούν ονόματα όπως Ριέρα, Ιμπαγάσα, Σισέ, Λέτο. Άρα, πρώτο έγκλημα κατά του ποδοσφαίρου.\nΠάμε τώρα στη διαιτησία που, μας αρέσει δεν μας αρέσει, "κατέσφαξε" τον Παναθηναϊκό. Και εξηγούμαι: Ο Κέβιν Μιραλλάς δεν πήρε κίτρινη για την φανέλα που έβγαλε όταν πανηγύρισε το γκολ του. Ο Τοροσίδης υπέπεσε σε πέναλτι όταν έκανε άσχημη κεφαλιά και στη συνέχεια χτύπησε το τόπι με το χέρι του. Το γκολ του Κατσουράνη είναι πέρα για πέρα κανονικό αφού καλύπτεται από Πάρντο και Ντουντού. Το γκολ του Τζιμπούρ δεν είναι έγκυρο. Ακόμη και αν ο Γαλλοαλγερινός δεν είναι οφ-σάιντ, είναι 100% ο Μάρκο Πάντελιτς, ο οποίος εμπλέκεται στη φάση καθαρότατα. Το δεύτερο, τρίτο,...,έγκλημα κατά του ποδοσφαίρου\nΚαι ο διαιτητής αυτός είναι διεθνής λέει, και μάλιστα από τους καλύτερους στο δύσμοιρο πρωτάθλημα μας...Τυφλός κουφός και μουγκός διαιτητής τόσες καταστροφές δεν θα είχε προκαλέσει αυτό είναι το μόνο σίγουρο. Να χαρώ εγώ πρωτάθλημα!!!\nΣτα του αγώνα, να πω πως ο Ολυμπιακός μπήκε πολύ δυνατά, πίεζε ασφυκτικά και έβαλε ένα πολύ έξυπνο γκολ, δουλεμένο σε προπόνηση. Μετά το τριάντα ο Παναθηναϊκός ανέβηκε κάπως και στο β' ημίχρονο πίεζε περισσότερο. Αν ο Φερέιρα είχε βγάλει έξω από το ημίχρονο το αιώνιο ταλέντο, δεν θα έπαιζε με αριθμητικό μειονέκτημα. Ο Νίνης φάνηκε για πρώτη φορά μόνο όταν είχε την αψιμαχία με τον Ραούλ Μπράβο και στη συνέχεια με...τα παράπονα και τις γκρίνιες προς όλους, συμπαίκτες, αντιπάλους, διαιτητές.\nΠολύ καλός ο Λέτο, ειδικά στο δεύτερο ημίχρονο, η εμπειρία του Καραγκούνη βοήθησε αρκετά τους πράσινους. Ο Ολυμπιακός είχε για ακόμη μία φορά τη τύχη να έχει σε καλή κατάσταση τον Ιμπαγάσα που έκοβε και έραβε στον άξονα ενώ πολύ δραστήριος ήταν ο Μιραλλάς και ο Ριέρα. Ο Τζιμπούρ ήταν χάλια, αλλά αφού έβαλε το γκολ της νίκης...\nΓια τα καραγκιοζιλίκια μετά τον αγώνα δεν θα πω τίποτα τα έχουμε ζήσει ατελείωτες φορές. να πω μόνο αυτό. Στην Αγγλία η κερκίδα από το γήπεδο απέχει μερικά, ελάχιστα μέτρα και δεν πέφτει ούτε...τρίχα από τους φιλάθλους. Αν αυτό γίνονταν εδώ (η απόσταση σε κερκίδα-γήπεδο) θα θρηνούσαμε πολλά θύματα. Όχι μόνο σήμερα βέβαια. Απουσία ποδοσφαιρικής παιδείας και υπέρμετρος κανιβαλισμός. Γεια σου Ελλάδα με τις ομορφιές σου.\nΈνα μεγάλο "μπράβο" σ'αυτούς τους υπέροχους φιλάθλους του ΟΣΦΠ που προπηλάκισαν τον Σισέ\nΈνα είναι το γεγονός, το πρωτάθλημα τελείωσε από Φλεβάρη μήνα.\nΑναρτήθηκε από ΘΑΝΟΣ ΚΟΥΚ στις 9:12 π.μ.\nΚατηγορία Θέματος Αθλητικά, ΟΣΦΠ, ΠΑΟ, Ποδόσφαιρο\nτι λετε ρε παιδια ...ποιος εχει ευθιξια μπροστα σε εκατομμυρια του champions league πλακα κανετε....\n21 Φεβρουαρίου, 2011 19:35\nΠρόσκληση σε εκδήλωση του Ινστιτούτου "ΙΩΝ ΔΡΑΓΟΥΜ...\nΗ παραίτηση του Εμμανουήλ Β. Βολουδάκη από την Προ...\nΟ μικρός ΡΑΦΑΗΛ, από την Κατερίνη χρειάζεται την β...\nΣΤΗΜΕΝΟ ΤΟ ΒΕΛΟΥΔΙΝΟ ΚΡΑΞΙΜΟ ΤΟΥ ΠΑΓΚΑΛΟΥ, ΓΙΑ ΕΞΥ...\nΕΠΕΙΓΟΝ: 19χρονη με σπάνιο τύπο αίματος Ο αρνητικό...\nΗ ΛΙΒΥΗ ΤΟΥ ΚΑΝΤΑΦΙ\nΣυγχαρητήρια στην ελληνόφωνη Υπουργό Αντεθνικής Πα...\nΔεν είναι μάχες στην Λιβύη είναι μεταξύ κατοίκων κ...\nΕδώ έχουμε τον δικό μας πόλεμο. Οι απώλειες αυξάνο...\nΜητροπολίτης Κονίτσης Ανδρέας για τα καρναβάλια.\nΣτα γρήγορα και …πιπεράτα -11 - Του καθηγητή Γιώργ...\nΧάνει και την Τρίπολη ο Καντάφι.\nΠράξεις, «τακτικές» και…Νόμοι! Του καθηγητή Γιώργο...\nΜαύρη τρικυμία σε κενό κρανίο για την κυβέρνηση.\nΚλείδωσαν το Αιέν Αριστεύειν αλλά άνοιξε το δίδυμο...\nΜυριστηκαν πόλεμο τα γεράκια του ΝΑΤΟ και του Αμερ...\nΗ "ομάδα Μπουτάρη" συνεχίζει το ανθελληνικό της έρ...\nΤο "φάσμα των επιλογών" στη Λιβύη.\nΔρακόντειες διατάξεις για εφημερίδες, κόμματα οργα...\nΓράμμα απόγνωσης από την Λάρνακα.\nΤην χώρα την ξεπουλάνε γιατί εμείς τους αφήνουμε.\nΈφυγε ο πολεμιστής της ΕΛΔΥΚ Μιχάλης Χαζάπης. Τιμο...\nΣυνεχίζεται η προσπάθεια διάσωσης των Ελλήνων από ...\nΗ "Καθημερινή" του ..... Μαρτίου 1821.\nΚαταγγελία αναγνώστη μας για την νέα διαφήμιση του...\nΟ Τζέφρυ θα λείπει πάλι στην Εθνική μας εορτή.... ...\nΕΙΔΗΣΕΙΣ ΩΜΗΣ ΑΛΗΘΕΙΑΣ ΑΛΛΑ ΚΑΙ ΑΠΡΟΚΑΛΥΠΤΗΣ ΝΤΡΟΠ...\nΤρεις μητροπολίτες περίμεναν τον Πρωθυπουργό, που ...\nΑρχισε ο εμφύλιος στην Λιβύη. Ο Καντάφι γαντζωμένο...\nΜητροπολίτης Καλαβρύτων: Όχι, ωρέ μάγκες, οι ανώμ...\nΑπολογισμός της σημερινής διαδήλωσης.\nΔελτίο Τύπου ΠΑΜ: Οργισμένος χείμαρρος ο λαός.\nΟύτε μια λέξη καταδίκης του Καντάφι και ανθρωπιάς ...\nΑΠΕΡΓΙΑ ΜΜΕ: “Μουγκά” στην…Στρούγκα! Του καθηγητή ...\nΕνημέρωση για την αυριανή γενική απεργία.\nΚόβουν τα επιδόματα από τις οικογένειες των πεσόντ...\nΜια θεωρία για την ονομασία "Αλβανία".\nΚαθηγητής Φιλοσοφίας και Ιατρικής Tristram Engelha...\nΟ Καντάφι έστειλε τα μαχητικά να βομβαρδίσουν αμάχ...\nΑφιέρωση του καθηγητή κ. Γιώργου Πιπερόπουλου προς...\nΔεν θα το δείτε στις ψευτοειδήσεις των κατάπτυστων...\nΣτειακό Καρναβάλι 2011.\nΕκρυθμη η κατάσταση στην Λιβύη. "Σφαγές" στις μεγά...\nΟι πειρασμοί της Ιστορίας και η μαρτυρία της Εκκλη...\nΔΕΚΑ ΕΚΑΤΟΜΜΥΡΙΑ ΕΛΛΗΝΕΣ ΣΤΗ ΦΥΛΑΚΗ ΜΕ ΚΑΘΕΙΡΞΗ 20...\nΑποχωρούν από την Κερατέα οι αστυνομικές δυνάμεις;...\nΣυγκέντρωση μουσουλμάνων στο κέντρο της Αθήνας για...\nΑναστολή λειτουργίας του Γενικού Προξενείου Νάπολη...\nΕξαφανίστηκε η Τσέτσε Χριστίνα.\n«ΕΓΝΑΤΙΑ» - Εταιρία Οδικής Παιδείας Κοζάνης. Του Κ...\nΤο ΤΗΛΕΓΡΑΦΗΜΑ-ΣΟΚ που έστειλε ο Έλληνας πρέσβης τ...\nΑν αληθεύει είναι επαίσχυντο. Θράκη - Ξάνθη: Διαφή...\nΤΙ ΣΤΟ ΚΑΛΟ ΘΑ ΚΑΝΟΥΜΕ ΜΕΤΑ ΤΗΝ ΕΠΑΝΑΣΤΑΣΗ;\nΑυτά δεν θα τα δείτε στα προδοτικά - πουλημένα ΜΜΕ...\nΑλβανικότεροι των Αλβανών;\nΑπόψεις: Όταν οι... ανασφάλειες ενός ατόμου, γίνον...\nΗ εξέγερση της Λιβύης κατά του Καντάφι οδηγεί σε ε...\nΤΟΥΡΚΙΚΟ ΝΤΟΚΟΥΜΕΝΤΟ (Επειδή στον κατοχικό σταθμό ...\nΕκδήλωση - Διαμαρτυρία κατά της Κάρτας του Πολίτη ...\nΑΠΟΚΛΕΙΣΤΙΚΕΣ ΔΗΛΩΣΕΙΣ ΤΟΥ ΠΡΟΞΕΝΟΥ ΚΟΡΥΤΣΑΣ ΘΕΟΔΩ...\nΚΙΝΗΤΟΠΟΙΗΣΗ ΕΝΑΝΤΙΑ ΣΤΗΝ ΚΑΡΤΑ ΤΟΥ ΠΟΛΙΤΗ 26 - 2-...\nΑήττητος ο Αρης, το πάλεψε ο ΠΑΟΚ.....\nΠιπερόπουλος και Σόμπολος στην Κοζάνη.\nΕτοιμαζεται νέα εγκύκλιος της Ιεράς Συνόδου ΠΡΟΣ Τ...\nΝέα σειρά του ΣΚΑI: "1981 H γέννηση της Δημοκρατία...\nΗ ΑΛΗΘΕΙΑ ΓΙΑ ΤΗΝ ΠΡΟΕΛΕΥΣΗ ΤΩΝ ΑΛΒΑΝΩΝ.\nΔελτίο Τύπου ΠΑΜ: Πέρασε με την ψήφο του ΠΑΣΟΚ η τ...\nGod save the…Troika! Του καθηγητή ΓΙΩΡΓΟΥ ΠΙΠΕΡΟΠΟ...\nΕίναι ΠΡΟΔΟΤΕΣ λέμε.... ανακαλούν τώρα τον Ελληνα ...\nΙστορικό έγκλημα στην Βεργίνα… με την υπογραφή του...\nΜηνυτήρια αναφορά για το Γένος των Ελλήνων με μπρο...\nΓεράσιμος Ραυτόπουλος. Δεκανέας ετών 12! Ο νεαρότε...\nΠΡΟΣ ΤΟΥΣ ΕΛΛΗΝΕΣ ΑΣΤΥΝΟΜΙΚΟΥΣ. Με αφορμή την επ...\nΤι στα κομμάτια γίνετε στην Κερατέα; Απέβαλε έγκυο...\nΤσάμηδες και Ναζιστές της Ηπείρου οι πληγές.... (ε...\n«Μάζεψε το πανί και φύγε τώρα!»...\nΕλληνικό κράτος εναντίον Ελληνικής κοινωνίας.\nΑΠΟΚΑΛΥΨΗ: ΤΙ ΚΡΥΒΕΤΑΙ ΠΙΣΩ ΑΠΟ Τ(Σ)ΑΤΣΟΠΟΥΛΟ, ΒΕΡ...\nΤους 62 έφθασαν επισήμως οι νεκροί του Η1Ν1 στην Ε...\nΕΜΕΙΣ ΤΗΝ ΕΛΛΑΔΑ ΘΕΛΩΜΕΝ.\nΓέροντας Πορφύριος: "Οἱ ἥρωες τοῦ Ἔθνους εἶναι στὸ...\nH μικρούλα Ιωάννα χρειάζεται επειγόντως Αιμοπετάλι...\nΜια γέφυρα εκμηδενίζει την νοημοσύνη των φορολογου...\nΗμέρα των ερωτευμένων!..Του Καθηγητή Γιώργου Πιπερ...\nΟ αγαπημένος ηθοποιός Στέλιος Μάϊνας συμπαραστάθηκ...\nΓΙΑΤΙ ΘΑ ΗΘΕΛΑ ΝΑ ΗΜΟΥΝ ΕΛΛΗΝΙΔΑ. (Συγκλονιστική ε...\nΒΟΗΘΕΙΣΤΕ ΝΑ ΣΩΘΕΙ Ο ΜΙΚΡΟΣ ΠΑΝΑΓΙΩΤΑΚΗΣ ΜΑΣ!!!!\nΥπάρχουν και «άλλες» εξηγήσεις;... Του καθηγητή ΓΙ...\nΗ υποκρισία τελειώνει! Σε λίγο θα πέσουν οι μάσκες...\nΕθνικά Θέματα (10613)\nΕθνική Προδοσία (15097)\nΙστορικά θεματα (8952)\nΣωματείο Εργαζομένων ΕΛΤΑ Δυτ. Μακεδονίας (Ημαθίας & Πέλλας)\nΉρθαν οι «κοκκινογέλεκοι» στην Ελλάδα. Άλλη μια προφητεία του Πατροκοσμά επαληθεύεται\nΘα τα ξαναπούν Παναθηναϊκός – Βαγιαννίδης για το συμβόλαιο\nΑσφαλιστικό: Το χρονικό μιας ληστείας (βίντεο)\nΓιατί η έκτη Δημοτικού λέγεται ΣΤ' (και όχι Ζ΄);\n«Αυτός είναι ο Δήμαρχος που θέλουμε!»\nΕΡΓΑΖΟΜΕΝΟΙ ΟΤΑ-Εκδικητική και εμμονική η δημοτική αρχή\nΚΑΙΝΕ ΧΡΙΣΤΙΑΝΙΚΕΣ ΕΙΚΟΝΕΣ !!! ΜΕ Αυτούς θέλετε να ΓΕΜΙΣΕΙ η ΕΛΛΑΔΑ μας;;;\nNetflix: Ολική ανατροπή στο νέο teaser του «Stranger Things 4»\nΦήμες για απόπειρα νέου πραξικοπήματος στην Τουρκία: Τι δήλωσαν Μπαχτσελί και Τσελίκ\nΣΧΟΛΙΟ ΓΙΑ ΤΙΣ ΟΙΚΟΥΜΕΝΙΣΤΙΚΕΣ ΕΠΙΔΟΣΕΙΣ ΤΟΥ ΣΕΒ. ΒΟΛΟΚΟΛΑΜΣΜ ΙΛΑΡΙΩΝΑ\nWRC - Ράλλυ Σουηδίας 2020: Τα καλύτερα στιγμιότυπα\nΚούρδισσες Πεσμεργκά: «Αμαζόνες» που ορμούν στη μάχη κόντρα στους τζιχαντιστές τραγουδώντας\nΣτρατός Χαφτάρ: Καταστρέψαμε τουρκικό σκάφος στο λιμάνι της Τρίπολης (vid)\nΤα σενάρια της RAND για την Τουρκία πυροδοτούν φήμες για πραξικόπημα - Τούρκος βουλευτής παραιτήθηκε κατηγορώντας το κόμμα του για "ρουσφέτια" στον Τζορτζ Σόρος\n“Άλλαξε ο Μανωλιός…» Αυτή είναι η νέα ανομασία του ΣΥΡΙΖΑ… Γιατί και πως κατέληξαν σ’ αυτό το όνομα για την παράταξη? Εμείς προτείναμε: "ΝΕΟ ΡΟΖΟΥΛΙ ΠΑΣΟΚ & CIA" αλλά δεν μας ακούσανε\nΤαξχος ε.α. Σκουντής Γεώργιος, Υποψήφιος για μέλος ΔΣ/ΕΑΑΣ\n''Aν ο κόσμος εφάρμοζε ό,τι λέει το Ευαγγέλιο, εμείς οι ψυχίατροι θα κλείναμε τα ιατρεία και θα πηγαίναμε για ψάρεμα.''\nΤΑ ΠΗΡΑΜΕ ΤΑ ΓΙΑΝΝΕΝΑ!!\nΒούτσης και Τόσκας στο Δίστομο για τη διεύρυνση του ΣΥΡΙΖΑ (VIDEO)


KAMIQ - Συστήματα Υποβοήθησης Ασφάλειας\nŠKODA KAMIQ Συστήματα Υποβοήθησης Ασφάλειας\nΧάρη στους δύο αισθητήρες ραντάρ του αυτοκινήτου, το Side Assist ανιχνεύει οχήματα που πλησιάζουν από πίσω ή που βρίσκονται στην τυφλή γωνία του αυτοκινήτου. Ο οδηγός ενημερώνεται σχετικά με ένα σήμα LED στο εσωτερικό των περιβλημάτων των εξωτερικών καθρεφτών. Το Side Assist μπορεί να ανιχνεύσει οχήματα σε απόσταση έως 70 m και έτσι προειδοποιεί αποτελεσματικά τον οδηγό για επικίνδυνες καταστάσεις σε αυτοκινητόδρομους και δρόμους ταχείας κυκλοφορίας δύο κατευθύνσεων.\nΤο Lane Assist αναγνωρίζει μια μη ηθελημένη έξοδο από τη λωρίδα κυκλοφορίας, προβάλλοντας ένα οπτικό μήνυμα και επεμβαίνοντας διορθωτικά στο τιμόνι. Ενεργοποιείται σε ταχύτητες πάνω από 65 km/h, υπό την προϋπόθεση ότι υπάρχουν αναγνωρίσιμες διαγραμμίσεις λωρίδων κυκλοφορίας στο οδόστρωμα και το φλας δεν έχει ενεργοποιηθεί.\nΤο Front Assist είναι ένα σύστημα προειδοποίησης ασφαλείας σύγκρουσης. Σε περίπτωση αναπόφευκτης σύγκρουσης εφαρμόζει τα φρένα για να ελαχιστοποιηθούν οι συνέπειες. Επίσης εκτελεί στάση έκτακτης ανάγκης αν ένας πεζός προσπαθήσει επικίνδυνα να διασχίσει τον δρόμο μπαίνοντας στην πορεία του αυτοκινήτου.\nΑυτή η λειτουργία συντονίζει τις ενέργειες των συστημάτων του οχήματος για την ελαχιστοποίηση επικίνδυνων καταστάσεων κυκλοφορίας. Το σύστημα τεντώνει προκαταρκτικά τις ζώνες ασφαλείας των μπροστινών καθισμάτων σε περίπτωση επικείμενης σύγκρουσης ή ασταθών συνθηκών οδήγησης, όπως έντονη υπερστροφή ή υποστροφή και επίσης επικοινωνεί με το ESC για να κλείσουν σχεδόν πλήρως τα πλαϊνά παράθυρα για να αποτραπεί η είσοδος ξένων αντικειμένων στο όχημα.\nΑν ένα KAMIQ εμπλακεί σε ατύχημα και οι αερόσακοι ενεργοποιηθούν, μπορεί να παραμείνει σε κίνηση και να προκαλέσει ένα νέο ατύχημα. Εδώ εμπλέκεται το Φρενάρισμα Αποφυγής Πολλαπλών Συγκρούσεων, ακινητοποιώντας το όχημα για την αποφυγή πολλαπλών συγκρούσεων. Το ESC διαθέτει φρένο αποφυγής πολλαπλών συγκρούσεων, ένα χαρακτηριστικό ασφαλείας που ενεργοποιεί το σύστημα πέδησης μετά από μια σύγκρουση για την αποτροπή περαιτέρω συγκρούσεων.


Πώς ο Καποδίστριας έκλεισε τις εκκλησίες και νίκησε την επιδημία | CityVibes.gr\nΌμως ο Καποδίστριας ήταν επίσης ένας υπεύθυνος ηγέτης που ήταν έτοιμος να λάβει δύσκολες αποφάσεις και μάλιστα από την πρώτη στιγμή που έφτασε στην Ελλάδα. Τους πρώτους μήνες της διακυβέρνησής του εμφανίστηκε επιδημία πανώλης στα νησιά του Αργοσαρωνικού, στην Ύδρα πρώτα και μετά στις Σπέτσες. Μια από τις πρώτες αποφάσεις που έλαβε ήταν να κλείσει τον Απρίλιο του 1828 τις εκκλησίες στις περιοχές που είχαν εμφανιστεί κρούσματα ή ήταν πιθανόν να εμφανιστούν (π.χ. στην Αίγινα όπου είχε και ο ίδιος εγκατασταθεί). Οι εκκλησίες έκλεισαν για αόριστο χρονικό διάστημα και οι αντιδράσεις ήταν ελάχιστες. Οι Έλληνες τον σέβονταν, τον θαύμαζαν και κυρίως τον εμπιστεύονταν. Διότι ο Καποδίστριας ήταν επίσης και ένας πολύ καλός γιατρός και μάλιστα με αξιόλογη πρακτική πείρα που απέκτησε πολύ πριν ασχοληθεί πλήρως με την πολιτική. Ηξερε, λοιπόν, πολύ καλά τι έκανε – δεν ήταν μια βεβιασμένη απόφαση της στιγμής. Το αντίθετο μάλιστα.\nΑξίζει να το δεις καποδίστριας καραντίνα κορωνοϊός πανώλη\nPrevious ArticleΤσακωνόμαστε με τα παιδιά μας επειδή μας μοιάζουν πολύ!\nNext ArticleΠροσφέρετε υλικά – προσφέρουμε γεύματα: Πρωτοβουλία του Δήμου Θεσσαλονίκης για συγκέντρωση τροφίμων


ΕΠΙ ΡΑΣΗ ΤΟΥ ΦΥΛΟΥ ΣΤΙΣ ΣΥΝΕΡΓΑΤΙΚΕΣ ΣΤΡΑΤΗΓΙΚΕΣ ΜΑΘΗΤΩΝ ΠΡΟΣΧΟΛΙΚΗΣ ΗΛΙΚΙΑΣ - PDF\nΕΠΙ ΡΑΣΗ ΤΟΥ ΦΥΛΟΥ ΣΤΙΣ ΣΥΝΕΡΓΑΤΙΚΕΣ ΣΤΡΑΤΗΓΙΚΕΣ ΜΑΘΗΤΩΝ ΠΡΟΣΧΟΛΙΚΗΣ ΗΛΙΚΙΑΣ\nDownload "ΕΠΙ ΡΑΣΗ ΤΟΥ ΦΥΛΟΥ ΣΤΙΣ ΣΥΝΕΡΓΑΤΙΚΕΣ ΣΤΡΑΤΗΓΙΚΕΣ ΜΑΘΗΤΩΝ ΠΡΟΣΧΟΛΙΚΗΣ ΗΛΙΚΙΑΣ"\n1 562 Πρακτικά Συνεδρίου - ΜΕΡΟΣ ΤΕΤΑΡΤΟ ΕΠΙ ΡΑΣΗ ΤΟΥ ΦΥΛΟΥ ΣΤΙΣ ΣΥΝΕΡΓΑΤΙΚΕΣ ΣΤΡΑΤΗΓΙΚΕΣ ΜΑΘΗΤΩΝ ΠΡΟΣΧΟΛΙΚΗΣ ΗΛΙΚΙΑΣ Γεωργία Βύρλα Νικόλαος Τσέλιος Βασίλης Κόµης Τµήµα Επιστηµών της Εκπαίδευσης και της Αγωγής στην Προσχολική Ηλικία Πανεπιστήµιο Πατρών Περίληψη Στην παρούσα εργασία µελετώνται οι συνεργατικές συµπεριφορές παιδιών προσχολικής ηλικίας που λαβαίνουν χώρα στο πλαίσιο συνεργατικής επίλυσης προβλήµατος. Η συνεργατική δραστηριότητα έλαβε χώρα µε τη χρήση του ηλεκτρονικού παιχνιδιού, Incredible Machine. Τα ερωτήµατα της έρευνας αφορούν στην επίδραση του φύλου στις συνεργατικές συµπεριφορές που αποτυπώνονται δια- µέσου της λεκτικής επικοινωνίας ανάµεσα στα µέλη κάθε οµάδας, αλλά και στη διανοµή ή ισοµερή χρήση του ποντικιού. Λέξεις Κλειδιά λεκτική επικοινωνία, διανοµή ποντικιού, χρήση της γλώσσας. ΕΙΣΑΓΩΓΗ Πρόσφατες έρευνες καταδεικνύουν τα θετικά οφέλη της Συνεργατικής Μάθησης Υποστηριζόµενης από Υπολογιστή (ΣΜΥΥ) ακόµη και σε παιδιά προσχολικής και πρώτης σχολικής ηλικίας (Inkpen 1997). Για να είναι αποτελεσµατική η συνεργατική µάθηση, πρέπει να υπάρχει κοινός στόχος και το µαθησιακό αποτέλεσµα να προκύπτει µέσα από οµαδική προσπάθεια και αλληλεπίδραση πρόσωπο µε πρόσωπο µε εµπλοκή των παιδιών σε άµεσες, λεκτικές αλληλεπιδράσεις η οποία εκδηλώνεται ως αµοιβαία βοήθεια, αµοιβαίος επηρεασµός, ενίσχυση και ενθάρρυνση, προσφορά γνώσεων και πληροφοριών, ανταλλαγή υλικού, ανατροφοδότηση συµµαθητών κ.α (Johnson, Johnson & Holubec 1990, Hymel, Zinc & Ditner 1993). Επίσης, πρέπει να υφίσταται θετική αλληλεξάρτηση (positive interdependence), δηλαδή για να επιτύχει το στόχο της η οµάδα χρειάζεται τη συµβολή του κάθε µέλους της. Επιπλέον, πρέπει να υπάρχουν ανεπτυγµένες κοινωνικές δεξιότητες όπως χαµηλός τόνος φωνής, άσκηση ηγετικού ρόλου, αποδοχή της διαφορετικότητας, έκφραση διαφωνίας, επίγνωση προσωπικής ευθύνης ώστε κάθε παιδί να συµβάλει ένα ίσο µερίδιο εργασίας\n2 Οι Τεχνολογίες της Πληροφορίας και των Επικοινωνιών στην Εκπαίδευση 563 στο έργο. Κανένα µέλος της οµάδας δε θα πρέπει να αφεθεί να κυριαρχήσει στην οµάδα και να επιβάλει την άποψή του ή να υποβάλει τις λύσεις και τις απαντήσεις. Τέλος, πρέπει να προσφέρονται ευκαιρίες αξιολόγησης οµάδας στα παιδιά, ώστε να αναστοχαστούν στο πως ακριβώς λειτουργεί η οµάδα και να βρουν τρόπους βελτίωσης και αυτορύθµισης. Παράλληλα, έχει δειχτεί ότι τα αγόρια συνεργάζονται και αλληλεπιδρούν διαφορετικά από τα κορίτσια µε τη χρήση Ηλεκτρονικών Υπολογιστών για την επίτευξη ενός κοινού στόχου, τους αντιλαµβάνονται διαφορετικά, έχουν διαφορετικά κίνητρα για να τον χρησιµοποιήσουν αλλά και διαφορετικές προτιµήσεις (Hall and Cooper 1991, Lockheed 1985, Wilder, Mackie & Cooper 1985). Επίσης, τείνουν να χρησιµοποιούν οµαδική γλώσσα, όπως «τα καταφέραµε», κατανοώντας το στόχο τους ως «συνεργατικό στόχο». Κυριαρχεί δηλαδή το «εµείς» και όχι το «εγώ». Προηγούµενες έρευνες έχουν δείξει ότι είναι πιθανότερο τα παιδιά να αναφέρονται στη δυάδα («εµείς») και λιγότερο στους εαυτούς τους µεµονωµένα («εγώ») ενώ παίζουν συνεργατικά παιχνίδια (Beaumont, McDougall, & Hymel 1997). Όσον αφορά στη χρήση του ποντικιού σε συνεργατικές δραστηριότητες, φαίνεται επίσης ότι τα κορίτσια διαφέρουν από τα αγόρια στη χρήση του (Inkpen 1997). Οι συµπεριφορές που παρατηρούνται από τα παιδιά όταν µοιράζονται το ποντίκι χαρακτηρίζονται από τον αριθµό των ανταλλαγών (exchanges), των αιτήσεων (requests) και των απορρίψεων (refusals) (Inkpen 1997). Οι µέθοδοι που τα παιδιά χρησιµοποιούν για να ζητήσουν το ποντίκι µπορούν να κατηγοριοποιηθούν σε τέσσερις τύπους, όπως απορρέουν από την προηγούµενη έρευνα (Inkpen 1997): (α) µη επαφή όταν ένα µέλος της οµάδας κάνει µια κίνηση να πάρει το ποντίκι, (β) λεκτική όταν ένα παιδί ζητά από τον συνεργάτη το ποντίκι, (γ) άγγιγµα όταν ένα παιδί αγγίζει το χέρι του συνεργάτη του δηλώνοντας ότι θέλει το ποντίκι, και (δ) σπρώξιµο όταν το παιδί, που έχει τον έλεγχο του ποντικιού, προσπαθεί σωµατικά να πάρει το ποντίκι µακριά από τον συνεργάτη του. Τα ερωτήµατα της παρούσας έρευνας, επικεντρώνονται στις συνεργατικές συµπεριφορές και στις αλληλεπιδράσεις που παρατηρούνται σε παιδιά προσχολικής ηλικίας στην προσπάθειά τους να επιλύσουν συνεργατικά ένα πρόβληµα µε τη χρήση του ηλεκτρονικού παιχνιδιού Incredible Machine. Τα ζητήµατα, που διερευνώνται είναι (i) η ύπαρξη ή όχι λεκτικής επικοινωνίας ανάµεσα στα παιδιά κατά τη διάρκεια της επίλυσης του προβλήµατος (ii) η ύπαρξη ή µη ισοµέρειας στη χρήση του ποντικιού, µεταξύ των παιδιών, και (iii) η επίδραση του φύλου στα παραπάνω. Τα αποτελέσµατα της έρευνας συζητούνται αναλυτικά στα επόµενα. ΜΕΘΟ ΟΛΟΓΙΑ ΤΗΣ ΕΡΕΥΝΑΣ Η έρευνα πραγµατοποιήθηκε σε δύο δηµόσια Νηπιαγωγεία της Πάτρας, τον Απρίλιο του 2005 και διήρκησε συνολικά πέντε ηµέρες. ιεξήχθη στην σχολική αίθουσα. Συµµετείχαν 42 παιδιά (21 αγόρια και 21 κορίτσια) 4,5-6 ετών. Κανένα εξ αυτών δεν είχε παίξει µε το Incredible Machine. Η συµµετοχή ήταν εθελοντική και κατόπιν γονικής συναίνεσης. Χρησιµοποιήθηκε η λειτουργία Integrated Play, όπου παίζουν µε έναν συνεργάτη στον ίδιο υπολογιστή. η- µιουργήθηκαν 3 κατηγορίες οµάδων, µε 7 οµάδες η κάθε µία. Οι κατηγορίες ήταν οι εξής: ζευγάρια αγοριών, κοριτσιών και µικτή οµάδα.\n3 564 Πρακτικά Συνεδρίου - ΜΕΡΟΣ ΤΕΤΑΡΤΟ Τα τεχνικά εργαλεία για την διεξαγωγή της έρευνάς ήταν: (α) ένας υπολογιστής (του Νηπιαγωγείου), (β) το Incredible Machine, (γ) βιντεοκάµερα και (δ) το λογισµικό Pinnacle για την ανάλυση των βιντεοσκοπηµένων αρχείων. Το Incredible Machine είναι ένα ηλεκτρονικό παιχνίδι επίλυσης προβληµάτων. Παρέχει µια µεγάλη ποικιλία µιµούµενων εργαλείων που χρησιµοποιούνται για την κατασκευή µηχανών και κατ επέκταση την επίλυση συγκεκριµένων προκλήσεων. Η βιντεοκάµερα, είχε τοποθετηθεί έτσι ώστε να µην αποσπά την προσοχή των παιδιών από το στόχο του παιχνιδιού. Το µαγνητοσκοπηµένο υλικό αναλύθηκε, εστιάζοντας κυρίως στις λεκτικές αλληλεπιδράσεις των παιδιών αλλά και στις συµπεριφορές διαµοιρασµού του ποντικιού. Τα ερευνητικά εργαλεία που χρησιµοποιήθηκαν για τη διεξαγωγή της έρευνάς µας ήταν: (α) ερωτηµατολόγιο αποτίµησης των συµπεριφορών και της υποκειµενικής ικανοποίησης των παιδιών απέναντι στο συνεργατικό παιχνίδι, (β) η ανάλυση περιεχοµένου για την κωδικοποίηση των απαντήσεων των παιδιών. Στο πρώτο σκέλος το ερωτηµατολόγιο περιλάµβανε δηµογραφικά στοιχεία των παιδιών (όνοµα, φύλο, ηλικία), και στο δεύτερο αποτελούνταν από 18 ερωτήσεις ανοικτού και κλειστού τύπου που αφορούσαν σε γνώσεις των παιδιών για τους υπολογιστές (συχνότητα χρήσης, δραστηριότητες). Οι υπόλοιπες αφορούσαν σε συνεργατικές συµπεριφορές που αναπτύσσουν τα παιδιά όταν παίζουν ηλεκτρονικά παιχνίδια µε κάποιο άλλο παιδί. Το ερωτηµατολόγιο συ- µπληρώθηκε µε τη βοήθεια του ερευνητή στο τέλος κάθε συνεδρίας. ιαδικασία Εικόνα 1. Η αρχική διαµόρφωση του γρίφου που καλούνται να επιλύσουν τα παιδιά συνεργατικά και στιγµιότυπο της διαδικασίας (δεξιά). Η διάρκεια κάθε συνεδρίας, ήταν 30 λεπτά. Αρχικά, καλωσορίστηκαν και έγινε συνοπτική εισαγωγή στο θέµα στο παζλ που έπρεπε να λύσουν και στο παιχνίδι. Στα παιδιά, δόθηκε ένας υπολογιστής και αφέθηκαν να επιλέξουν πως θα παίξουν και ποια θέση θα πάρουν µπροστά στον υπολογιστή (Εικόνα 1, δεξιά). Ενθαρρύνθηκαν να εκφραστούν ελεύθερα και να συνεργαστούν όπως αυτά επιθυµούσαν. Όταν πήραν µια θέση στον υπολογιστή, εκκινήσαµε το λογισµικό στη δραστηριότητα που επιλέξαµε να δώσουµε στα παιδιά προς επίλυση. ηµιουργήσαµε µία δραστηριότητα µε θέµα τα αερόστατα. Στην Εικόνα 1, φαίνεται η αρχική διαµόρφωση του παζλ, όπου στόχος είναι όλα τα αερόστατα να πετάξουν ψηλά. Εξηγήσαµε στα παιδιά ότι τα τέσσερα αερόστατα έχουν να κάνουν ένα πολύ µακρινό ταξίδι αλλά δεν µπορούν όλα να ξεκινήσουν. Αναφέρθηκε ότι µόνο ένα από τα τέσσερα αερόστατα µπορεί να πετάξει από µόνο του, ενώ για τα άλλα τρία είναι απαραίτητη η βοήθειά τους ώστε όλα µαζί να ξεκινήσουν το µακρινό τους ταξίδι.\n4 Οι Τεχνολογίες της Πληροφορίας και των Επικοινωνιών στην Εκπαίδευση 565 Εκτελέσαµε τη δραστηριότητα για να παρατηρήσουν τι συµβαίνει. Αρκούσε να παρατηρήσουν το αερόστατο που πετά, ώστε να κατανοήσουν τη διαδικασία. Επιπλέον, τους δείξαµε το χειρισµό των αντικειµένων-εργαλείων στα δεξιά της διεπιφάνειας χρήσης, τις δυνατές λειτουργίες τους, το πόσες φορές είναι κάθε ένα διαθέσιµο και ότι µπορούν να τα σύρουν στην περιοχή του παιχνιδιού. Μετά την ολοκλήρωση του παιχνιδιού, που έγινε χωρίς παρέµβαση από τον ερευνητή, πραγµατοποιήθηκαν ατοµικές συνεντεύξεις και στα δύο µέλη κάθε οµάδας. ΑΠΟΤΕΛΕΣΜΑΤΑ Στα πλαίσια της παρούσας έρευνας, έγινε ανάλυση των διαλόγων των παιδιών και σχολιασµός της χρησιµοποιούµενης γλώσσας από αυτά, µετά από ανάλυση των µαγνητοσκοπηµένων συνεδριών χρήσης. Επίσης, έγινε ποσοτική ανάλυση του ερωτηµατολογίου για τις στάσεις των παιδιών απέναντι στο συνεργατικό παιχνίδι. Ανάλυση ιαλόγων από τις Βιντεοσκοπήσεις Συνεργατικές Συµπεριφορές Από τις εφτά οµάδες των αγοριών µόνο σε δύο η συνεργασία ανάµεσα στα δύο αγόρια ήταν µη ικανοποιητική, όπου δεν ήταν εµφανής η λεκτική επικοινωνία ανάµεσα στα παιδιά για την επίλυση του προβλήµατος, αλλά ούτε και η διανοµή του ποντικιού από τον έναν χρήστη στον άλλο. Συνολικά, στη διάρκεια της συνεδρίας, επιδείκνυαν κοινωνική συµπεριφορά, µιλούσαν µεταξύ τους, αλλά η προσοχή τους ήταν εστιασµένη στο παιχνίδι, συζητώντας µόνο για πράγµατα που αφορούσαν στο παιχνίδι. Για τις οµάδες των κοριτσιών, εντοπίστηκαν διαφορές στη µέθοδο συνεργασίας. Από τις εφτά οµάδες κοριτσιών µόνο σε δύο οµάδες δεν υπήρχε λεκτική αλληλεπίδραση, ενώ όσον αφορά στο χειρισµό του ποντικιού συχνά µάλωναν για το ποια θα έχει τον έλεγχό του. ύο οµάδες κατά τη διάρκεια του παιχνιδιού δεν εστίαζαν τόσο στο στόχο του παιχνιδιού (δεν κατάφεραν να κάνουν κανένα από τα τέσσερα αερόστατα να πετάξει), αλλά συζητούσαν τι έκαναν την προηγούµενη µέρα, µιλούσαν για την εµφάνισή τους και για το πότε θα τελειώσουν το παιχνίδι επειδή ήθελαν να φύγουν. Οι υπόλοιπες πέντε ήταν αφοσιωµένες στο στόχο τους, χωρίς να µιλούν για άλλα θέµατα. Για τις µικτές οµάδες, φάνηκε ότι τα παιδιά αντιµετώπισαν περισσότερες δυσκολίες στη συνεργασία τους από ότι οι οµάδες αγοριών και κοριτσιών. Συχνά ένα από τα µέλη της οµάδας, είτε ήταν αγόρι είτε κορίτσι, εκδήλωνε απροθυµία όχι µόνο στο να συµµετάσχει στο παιχνίδι µε λεκτικές οδηγίες, αλλά και στο να πάρει ή ακόµη και να ζητήσει το ποντίκι από τον συνεργάτη του. Λεκτική Επικοινωνία-Χρήση της Γλώσσας Πέρα από τις δύο οµάδες αγοριών όπου η λεκτική επικοινωνία δεν ήταν εµφανής, στις υπόλοιπες περιπτώσεις υπήρχε συνεχής αλληλεπίδραση µεταξύ τους. Λεκτικές αλληλεπιδράσεις που ενισχύουν τη συνεργασία (Johnson, Johnson & Holubec 1990; Hymel, Zinc & Ditner 1993) ήταν εµφανείς σε αυτές τις οµάδες. Παρατίθεται απόσπασµα οµάδας όπου υπήρχε σηµαντική αλληλεπίδραση και συνεργασία:\n5 566 Πρακτικά Συνεδρίου - ΜΕΡΟΣ ΤΕΤΑΡΤΟ (Λεωνίδας (Λ) και Ιωάννης (Ι), 5,5 και 6 ετών) -Λ: Πάρε φακό Σε εκείνο! ( είχνει στην οθόνη) -Ι: Τι θα το ; Τι θα το κάνουµε τώρα; -Λ: Το βρήκα! Εδώ δεν έχει φακό γιατί πρέπει να έχει φακό και εδώ γιατί θα γίνει αντανάκλαση γιατί θα φεύγει και θα Μην το επιστρέψεις πίσω! Το φακό, το φακό, το φακό (Φωνάζει) -Ι: Ωραία! Έφυγε!!! -Λ: Το φακό τώρα! Πιο κάτω να είναι ίδια! -Ι: Ο φακός; -Λ: Έτσι, εκεί! Στις οµάδες µε χαµηλή αλληλεπίδραση, το αγόρι που είχε το ποντίκι στην κατοχή του προσπαθούσε να λύσει µόνο του το πρόβληµα χωρίς να απευθύνεται στο άλλο παιδί για βοήθεια και ανατροφοδότηση. Το αγόρι που δεν είχε τον έλεγχο του ποντικιού, δεν προσπαθούσε να εµπλακεί και απλά παρακολουθούσε, ενώ ένα αγόρι, εξέφραζε παράπονο στον ερευνητή ότι ήθελε να παίξει αλλά δεν τον άφηνε ο συνεργάτης του. Στις οµάδες κοριτσιών όπου υπήρχε αλληλεπίδραση στα µέλη της για την επίλυση του προβλήµατος, αυτή εκδηλωνόταν ως αµοιβαία βοήθεια, ανατροφοδότηση, ενίσχυση και ενθάρρυνση, αλλά και ως υπενθύµιση του στόχου όταν κάποιο από τα µέλη της άρχιζε να κουράζεται. Όταν κάποια δεν µπορούσε να βρει τη λύση µετά από προσπάθεια, ζητούσε βοήθεια. Ωστόσο, στις περισσότερες φορές τα κορίτσια ήταν απρόθυµα να βοηθήσουν το συνεργάτη τους όπως φαίνεται παρακάτω: (Μαρία-Κατερίνα (MK) και Πηνελόπη (Π), 6 ετών) -ΜΚ: Πάρε και λίγο εσύ, κουράστηκα! -Π: (καµία ανταπόκριση) -ΜΚ: Έλα, πάρτο κι εσύ! Πέτυχε κάτι!... Κάνε κι εσύ -Π: Ναι! -ΜΚ: Να παίξεις πολύ, πολύ, πολύ Τι έγινε; Κουράστηκες; Κάνε λίγο, γιατί Κάνε κάτι!!! -Π: (παίρνει το ποντίκι) -ΜΚ: Κάνε κι εσύ κάτι! εν κάνεις τίποτα!!! Η απροθυµία που παρατηρήθηκε στις µικτές οµάδες να συµµετάσχουν στο παιχνίδι, εκδηλώθηκε είτε επειδή ο συνεργάτης τους αδιαφορούσε για την παρουσία τους είτε από φόβο και ντροπή. Ενώ σε µερικές οµάδες τα παιδιά κατέβαλαν προσπάθεια να πλησιάσουν το συνεργάτη τους και να του δώσουν οδηγίες για να τα κατευθύνουν προς τη λύση του προβλήµατος, η συµπεριφορά των παιδιών που είχαν τον έλεγχο του ποντικιού χαρακτηρίζεται από αδιαφορία και απροθυµία να συµπεριλάβουν και τα άλλα παιδιά στην όλη διαδικασία. Μόνο σε µία οµάδα υπήρχε λεκτική αλληλεπίδραση ανάµεσα στα δύο παιδιά η οποία εκδηλώνεται, όπως και στις δύο προηγούµενες οµάδες, ως αµοιβαία βοήθεια, ενίσχυση και ενθάρρυνση, προσφορά γνώσεων αλλά και πληροφοριών. Σε αντίθεση µε τα πορίσµατα των Beaumont, McDougall, & Hymel (1997), στην παρούσα έρευνα τα παιδιά σπάνια αναφέρονταν στη δυάδα. Και αυτό, γιατί ενδέχεται να µην είχαν κατανοήσει το στόχο ως «συνεργατικό στόχο». Υπήρξαν περιπτώσεις όπου τα παιδιά αναφέρονταν στους εαυτούς τους για την επίτευξη του στόχου παραβλέποντας το γεγονός ότι το άλλο παιδί από την οµάδα τους συνεισέφερε σε ίσο βαθµό για το στόχο καθ όλη τη διάρκεια του παιχνιδιού. Σε άλλες περιπτώσεις, τα παιδιά δεν συµµετείχαν στο παιχνίδι και έτσι κατανοούσαν ότι η λύση στο πρόβληµα ήταν κατόρθωµα του άλλου παιδιού. Αυτό συνέβη επειδή τη στιγµή εκείνη το παιδί είχε τον έλεγχο του ποντικιού. Τέλος, υπήρξε και η περίπτωση όπου τα παιδιά αναφέρονταν στη δυάδα επειδή πράγµατι η επίλυση του στόχου ήταν επίτευγµα και των δύο. Χαρακτηριστικές φράσεις των παιδιών ήταν: «Εγώ το έκανα!!!», «Εγώ τα κατάφερα όµως, όχι εσύ!», που δείχνουν εγωκεντρισµό και ανταγωνισµό. Χαρακτηριστικά παρατίθεται ο εξής διάλογος:\n6 Οι Τεχνολογίες της Πληροφορίας και των Επικοινωνιών στην Εκπαίδευση 567 Ελένη και Σωτήρης (5,5 χρονών) Σωτήρης: Πέταξαν όλα!!! Ελένη: Εγώ το έκανα!!! Η Ελένη είχε σε όλη τη διάρκεια της δραστηριότητας τον έλεγχο του ποντικιού, ενώ ο Σωτήρης δεν έκανε καµία προσπάθεια να πάρει το ποντίκι από την Ελένη, ή κάποια λεκτική παρέµβαση για την επίλυση του στόχου. Όταν η Ελένη λύνει το πρόβληµα, ο Σωτήρης λέει «Πέταξαν όλα!!!» ως διαπίστωση, ενώ η Ελένη απαντά «Εγώ το έκανα!!!» για να δηλώσει ότι αυτή ήταν που το κατάφερε. ιανοµή Ποντικιού 40% 13% 22% 25% 18% 32% 47% 46% 26% 24% - µ µ 3% 4% µ Εικόνα 2: Οι µέθοδοι που χρησιµοποιούν τα παιδιά για να ζητήσουν το ποντίκι. Οι µέθοδοι που χρησιµοποιήθηκαν για να ζητήσουν το ποντίκι ήταν αντίστοιχες µε τα πορίσµατα της Inkpen (1997): (α) µη επαφή, (β) λεκτική, (γ) άγγιγµα, και (δ) σπρώξιµο και συνοψίζονται στην Εικόνα 2. Χαρακτηριστικές είναι οι διαφορές στη λεκτική επικοινωνία (χρήση κύρια από οµάδες κοριτσιών) και στο σπρώξιµο (χρήση κύρια από οµάδες αγοριών). Στις οµάδες των αγοριών, διαπιστώθηκε ότι η διανοµή του ποντικιού παρουσίαζε προβλήµατα, και σε τρεις οµάδες παρατηρήθηκε πρόβληµα στο χειρισµό του. Στις περιπτώσεις όπου υπήρχε ισοµορφισµός στη χρήση του ποντικιού, ο έλεγχός του µεταφερόταν από τον ένα χρήστη στον άλλο και αυτό γιατί δεν µπορούσαν να κάνουν κάτι τα ίδια, υποδηλώνοντας έτσι στους συνεργάτες τους ότι ήθελαν τη βοήθειά τους. Και στην οµάδα των κοριτσιών παρατηρήθηκε ότι η διανοµή του ποντικιού παρουσίαζε προβλήµατα. Συχνά τα κορίτσια µάλωναν για τον έλεγχο του ποντικιού ή ρωτούσε για αυτό η µία την άλλη πριν ακόµη ξεκινήσουν το παιχνίδι. Ορισµένες οµάδες φιλονικούσαν σε όλη τη διάρκεια του παιχνιδιού και για να µην συνεχιζόταν αυτό η µία έθετε όρους στο πως θα παίξουν. Άλλη οµάδα, κατέληξε µετά από σύντοµη φιλονικία στο να κρατάνε και οι δύο το ποντίκι στα χέρια τους και να κάνουν όλες τις ενέργειες µαζί. Όπου υπήρχε ισορροπία στη χρήση του ποντικιού, ο έλεγχός του µεταφερόταν από το ένα κορίτσι στο άλλο επειδή δεν µπορούσαν να ολοκληρώσουν µια ενέργεια, υποδηλώνοντας έτσι ότι ήθελαν τη βοήθειά τους, γεγονός το οποίο συνέβη και στην οµάδα των αγοριών. Στη µεικτή οµάδα, τα παιδιά δεν φιλονικούσαν, αλλά υπήρχε απροθυµία τόσο από τα αγόρια όσο και από τα κορίτσια να πάρουν ή ακόµη και να ζητήσουν το ποντίκι από το συνεργάτη τους. Μόνο στην οµάδα όπου η αλληλεπίδραση ανάµεσα στα µέλη ήταν εµφανής, υπήρχε ισοµέρεια στη χρήση του ποντικιού και αιτήσεις από τα παιδιά για να δείξουν ότι το ήθελαν. Εκεί εκδηλώθηκε παρόµοια περίπτωση, όπως και στην οµάδα των κοριτσιών, όπου\n7 568 Πρακτικά Συνεδρίου - ΜΕΡΟΣ ΤΕΤΑΡΤΟ τα παιδιά προσπαθούν να λύσουν το πρόβληµα µαζί έχοντας και τα δυο τους χέρια πάνω στο ποντίκι. Σε άλλη οµάδα, ενώ το κορίτσι είχε αρχικά το ποντίκι, στην πορεία καταλαβαίνει ότι ο συνεργάτης της δεν έχει παίξει καθόλου και του το δίνει χωρίς να της το ζητηθεί. Αρχικά το αγόρι είναι απρόθυµο, αλλά στη συνέχεια δέχτηκε να το πάρει. Τον έλεγχο του ποντικιού τον είχαν αγόρια, µε εξαίρεση µία οµάδα όπου το κορίτσι είχε συνέχεια τον έλεγχο, και ενώ ο συνεργάτης της, έκανε αίτηση χωρίς επαφή, αυτή προστάτευε το ποντίκι µετακινώντας το προς το µέρος της. Ανάδειξη Συνεργατικών Συµπεριφορών από την Ανάλυση του Ερωτηµατολογίου Πίνακας 1. Λόγοι για συνεργατικό παιχνίδι (αριστερά)-δυσκολίες που ανέκυψαν (δεξιά). Αριθµός % Αριθµός % Ήταν φίλος/η µου Καµία δυσκολία Είχα παρέα εν µου έδινε το ποντίκι Είχα βοήθεια Χειρισµός αντικειµένων Με άφηνε να παίξω εν πέταγαν τα αερόστατα Άλλο Άλλο Καµία απάντηση Καµία απάντηση Σύνολο Σύνολο Η ανάλυση των αποτελεσµάτων του ερωτηµατολογίου κατέδειξε τις στάσεις των παιδιών για τη συνεργατική δραστηριότητα. Στο ερώτηµα «Σας άρεσε που παίξατε µε κάποιο άλλο παιδί; Και γιατί;», όλα τα παιδιά απάντησαν «Ναι», δείχνοντας µε έµφαση τη προτίµησή τους σε συνεργατικές δραστηριότητες. Οι λόγοι για τους οποίους απάντησαν θετικά, συνοψίζονται στον Πίνακα 1. Το 30,95% των παιδιών ανέφερε ότι τους άρεσε διότι ο συνάδελφός τους ήταν φίλος/η τους, το 28,57%, επειδή είχαν βοήθεια και το 23,80% αναφέρει ότι το διασκέδασε επειδή είχε παρέα.σε ερώτηση σχετικά µε τις δυσκολίες που αντιµετώπισαν τα παιδιά στη συνεργασία τους, το 33,33% δηλώνει ότι δεν αντιµετώπισε κάποια δυσκολία (Πίνακας 1). Τα υπόλοιπα παιδιά ανέφεραν σηµαντικές δυσκολίες που αφορούν τόσο στην συνεργασία τους (11,9%) όσο και στο ίδιο το παιχνίδι (21,43%, δυσκολία στο χειρισµό των αντικειµένων, ιδιαίτερα στην κατάδειξη της µπάλας λόγω µικρού µεγέθους). Επίσης, το 52,38% των αγοριών προτιµούν να παίζουν µόνα τους, ενώ το 33,34% προτιµούν να έχουν παρέα στον υπολογιστή. Για τα κορίτσια, το ποσοστό είναι το ίδιο για το αν θέλουν παρέα ή όχι (42,86%). Υπήρχαν ακόµη 3 αγόρια και 3 κορίτσια που προτιµούσαν και τα δύο. Τέλος, το 38,09% των αγοριών προτιµούν να παίζουν µε αγόρια, ενώ το 57,14% προτιµά να παίζει µε\n8 Οι Τεχνολογίες της Πληροφορίας και των Επικοινωνιών στην Εκπαίδευση 569 κορίτσια. Ένα µεγάλο ποσοστό των κοριτσιών, 66,67%, προτιµά να παίζει µε αγόρια, ενώ ένα αρκετά µικρό ποσοστό, 28,57% προτιµά να παίζει µε κορίτσια. Το αποτέλεσµα αυτό έρχεται σε αντίθεση µε τη διαπίστωση ότι οι µικτές οµάδες παρουσίασαν φτωχότερο βαθµό συνεργασίας. ΣΥΜΠΕΡΑΣΜΑΤΑ Από τις αναλύσεις των συνεδριών χρήσης προέκυψε ότι τα αγόρια και τα κορίτσια αλληλεπιδρούν διαφορετικά σε διάφορες συνεργατικές συνθήκες παιχνιδιού. Επίσης, παρατηρήθηκε ότι υπήρχε ισχυρή λεκτική αλληλεπίδραση ανάµεσα τους, µε τη µορφή αµοιβαίας βοήθειας, ανατροφοδότησης, και ενθάρρυνσης. Η λεκτική επικοινωνία για τις µικτές οµάδες ήταν ελάχιστη. Αντίστοιχη απροθυµία, εκδηλώθηκε και σε επίπεδο διανοµής του ποντικιού. Σηµαντικές διαφορές διαπιστώθηκαν και στις µεθόδους που χρησιµοποίησαν τα παιδιά για να ζητήσουν το ποντίκι από το συνεργάτη τους. Επίσης, σπάνια τα παιδιά χρησιµοποίησαν οµαδικούς χαρακτηρισµούς («εµείς») σε αντίθεση µε τα ευρήµατα των Beaumont, McDougall, & Hymel (1997). Αυτό συνέβαινε κυρίως στις οµάδες των κοριτσιών και στις µικτές οµάδες. Συνοψίζοντας, τα αποτελέσµατα της παρούσας έρευνας υπογραµµίζουν την ανάγκη να γνωρίζουµε τις διαφορές ανάµεσα στα δύο φύλα όταν διερευνούµε ζητήµατα σχεδιασµού που αφορούν στη χρήση υπολογιστών από παιδιά. Αν και τα παιδιά απόλαυσαν το παιχνίδι και διασκέδασαν µε τους φίλους τους, η διανοµή ή ο έλεγχος του ποντικιού ήταν δύσκολη για κάποιες οµάδες. Παράλληλα, διαπιστώνεται ότι τα παιδιά θα πρέπει να οικοδοµήσουν συνεργατικές συµπεριφορές σε δραστηριότητες µε ή χωρίς υπολογιστή ώστε να κατανοούν την έννοια του «συνεργατικού στόχου». Τέλος, πρόταση για περαιτέρω έρευνα είναι η προσθήκη δεύτερου ποντικιού στον υπολογιστή και η διερεύνηση της επίδρασης της αλλαγής αυτής στις συνεργατικές συµπεριφορές των παιδιών, έχοντας εξασφαλίσει τη δυνατότητα για µεµονωµένη εξερεύνηση αλλά και ισότιµες ευκαιρίες συνεργασίας. ΒΙΒΛΙΟΓΡΑΦΙΑ Beaumont, S. L., McDougall, P., & Hymel, S. (1997). Children s communication styles in cooperative and competitive contexts. Paper presented at the biennial meeting of the Society for Research in Child Development, Washington, DC. Hall, J., & Cooper, J. (1991), Gender, experience and attributions to the computer, Journal of Educational Computing Research, 7 (1), Hymel, S., Zinc, B., & Ditner, E. (1993), Cooperation versus competition in the classroom, Exceptionality Education Canada, 3 (1-2), p Inkpen, K. (1997), Adapting the Human-Computer Interface to Support Collaborative Learning Environments for Children, Ph.D. Dissertation, University of British Columbia, August 1997 Johnson, D.W., Johnson, R.T. & Holubec, E. (1990), Circles of Learning. Cooperation in the Classroom, Edina, Minn.: International Book Company Lockheed, M.E. (1985), Women, girls and computers: A first look at the evidence, Sex Roles, 13 (3/4), Wilder, G., Mackie, D. & Cooper, J. (1985), Gender and Computers: Two surveys of computer-related attitudes, Sex Roles, 13 (3-4),


Παραλία Turunc Ξενοδοχεία - Μαρμαράς\nΠαραλία Turunc: Ξενοδοχεία σε κοντινή απόσταση\nΜαρμαράς: Άλλα σημεία ενδιαφέροντος\nΠαραλία Turunc: Μάθετε περισσότερα\nΠαραλία Turunc - Τοποθεσία\nΜαρμαράς - Εδώ βρίσκεται το ακόλουθο σημείο ενδιαφέροντος: Παραλία Turunc. Μαρμαράς: Αυτός ο προορισμός είναι γνωστός για τη μαρίνα και την περιοχή της θάλασσας. Αν αναζητάτε τι να κάνετε στην περιοχή, γιατί δεν επισκέπτεστε τα ακόλουθα αξιοθέατα: Παραλία του Μαρμαρίς και Παραλία Icmeler;\nΠαραλία Turunc: Μέρη διαμονής σε κοντινή απόσταση\nΔείτε μήπως σας ταιριάζει αυτό το ξενοδοχείο της περιοχής (Παραλία Turunc).\nPilos Deluxe - απέχει 0,4 χλμ.\n• Κατάλυμα 5 αστέρων • Δωρεάν στάθμευση • Δωρεάν WiFi • 2 εστιατόρια\nΠαραλία Turunc - Τι μπορείτε να δείτε και να κάνετε στη γύρω περιοχή\nΠαραλία Turunc: Τι μπορείτε να δείτε στη γύρω περιοχή\n• Παραλία Icmeler\n• Μαρίνα Γιοτ Μαρμαρίδας\n• Κάστρο Μαρμαρά\n• Αμφιθέατρο του Μαρμαρίς\nΠαραλία Turunc: Τι μπορείτε να κάνετε στη γύρω περιοχή\n• Εμπορικό Κέντρο Mallmarine Shopping Center\nΠαραλία Turunc - Πώς να έρθετε\nΜαρμαράς - Πτήσεις\n• 48,4 χλμ. από το κέντρο (Μαρμαράς)


Ανησυχώ όταν βλέπω παιδιά πάνω από μια οθόνη. Ο κόσμος δε χωράει σε ίντσες - The Mamagers.gr\nΑνησυχώ όταν βλέπω παιδιά πάνω από μια οθόνη. Ο κόσμος δε χωράει σε ίντσες\nTHE MAMAGERS TEAM 18 ΙΑΝΟΥΑΡΙΟΥ, 2017\nΤα τελευταία χρόνια έχει παρατηρηθεί στην Ελλάδα αλλά και παγκοσμίως, αξιοσημείωτη αύξηση μιας εντελώς πρωτότυπης μορφής μαθησιακής και αναπτυξιακής δυσκολίας, της «δυσπραξίας».\nΗ «δυσπραξία» (Clumsy Child Syndrome) είναι μια διαταραχή ανάπτυξης των κινητικών δεξιοτήτων. Τα παιδιά έχουν αδυναμία συντονισμού των κινήσεων που είναι πιθανό να επηρεάσει τη συμμετοχή τους σε καθημερινές δραστηριότητες, στις σπουδές και στην εργασιακή ζωή. Ολοένα και περισσότερα παιδιά είναι πάρα πολύ αδέξια και δεν μπορούν να κάνουν απλές κινήσεις με τα άκρα τους, όπως το να φάνε με μαχαιροπήρουνο ή να κάνουν καλά γράμματα που οφείλεται στο ότι δεν κρατάνε σωστά το στυλό.\nΕιδική αγωγή – Να σου πω κάτι υπουργέ μου…


Τη δυνατότητα ρύθμισης οφειλών σε 18 ή 36 δόσεις προσφέρει η ΔΕΗ για τις ληξιπρόθεσμες υποχρεώσεις των καταναλωτών που ξεπερνούν τα 500 ευρώ, ενώ για τα μικρότερα χρέη προβλέπεται «πάγωμα» για έναν χρόνο, χωρίς κανένα απολύτως πρόβλημα για τον οφειλέτη.\nΤα παραπάνω προκύπτουν από δηλώσεις του προέδρου της ΓΕΝΟΠ-ΔΕΗ, Γεώργιου Αδαμίδη, ο οποίος μιλώντας για τα νέα προγράμματα διακανομισμού έκανε λόγο για «γενναίες ρυθμίσεις, που όμοιές τους δεν κάνει καμία άλλη εταιρεία στη χώρα».\nΜιλώντας στον ραδιοφωνικό σταθμό του ΑΠΕ-ΜΠΕ, «Πρακτορείο 104,9 FM», ο κ. Αδαμίδης επισήμανε ότι για τις οφειλές πάνω από 500 ευρώ, «αν θέλει κάποιος να πληρώσει ένα 15% προκαταβολής στο (οφειλόμενο) ποσό του, μπορεί να πάρει τις 36 δόσεις. Αν θέλει να πληρώσει ένα 10% της προκαταβολής, μπορεί να πάρει 18 δόσεις».\nΟ κ. Αδαμίδης σχολίασε πως υπήρξαν έξι παρατάσεις προκειμένου οι πολίτες να διευθετήσουν τις οφειλές τους, επισημαίνοντας ότι πέρα από τους ανθρώπους που αντιμετωπίζουν σοβαρά οικονομικά προβλήματα, υπάρχουν καταναλωτές κατά συνείδηση κακοπληρωτές. «Ένας που έχει ένα μικρό σπίτι ή που είναι φτωχός άνθρωπος, προσπαθεί να είναι εντάξει με τις υποχρεώσεις του. Αυτό το λένε όλα τα στοιχεία. Δεν είναι δυνατόν να υπάρχει μόνο ένα 18% απλήρωτων λογαριασμών στην Ορεστιάδα και στο Διδυμότειχο και να υπάρχει 50% απλήρωτων λογαριασμών στη Ρόδο. Δεν μπορεί να με πείσει κάποιος εμένα ότι στη Ρόδο είναι φτωχότεροι απ’ ό,τι στην Ορεστιάδα» είπε χαρακτηριστικά ο πρόεδρος της ΓΕΝΟΠ-ΔΕΗ.\n«Όταν κάποιος δεν μπορεί να πληρώσει το ρεύμα του, γιατί πραγματικά υπάρχουν και τέτοιοι συνάνθρωποι, εντάσσεται είτε στο κοινωνικό τιμολόγιο είτε στο τιμολόγιο των απόρων, όπου παίρνει και τζάμπα ρεύμα. Αλλά όταν συνειδητά ο άλλος δεν το πληρώνει, γιατί επιλεγεί να πληρώσει το κινητό του τηλέφωνο ή να πληρώσει οτιδήποτε άλλη επιλογή, τότε υπάρχουν προβλήματα» συμπλήρωσε ο κ. Αδαμίδης και αναφέρθηκε σε συγκεκριμένη περίπτωση λογαριασμού ο οποίος δεν εξοφλείτο τα τελευταία επτά χρόνια. «Πρόσφατα μου ήρθε ένα ζήτημα από μία κυρία, η οποία είχε έναν λογαριασμό σε ένα διαμέρισμα 50 τετραγωνικών της τάξης των 3.500,00 ευρώ. Δεν είχε πληρώσει τα τελευταία επτά χρόνια».\nΟ πρόεδρος της ΓΕΝΟΠ – ΔΕΗ έδωσε διευκρινίσεις και για τις εισπρακτικές εταιρείες, για οφειλές «οι οποίες αφορούσαν σε ένα πιλοτικό πρόγραμμα του 2014, για οφειλές από κάποιους οι οποίοι συνειδητά επέλεξαν να εγκαταλείψουν τη ΔΕΗ και να πάνε σε άλλον πάροχο». «(Θέλουμε) να δούμε με ποιον τρόπο μπορούμε να είμαστε πιο αποτελεσματικοί ως ΔΕΗ στην εισπραξιμότητα. Όχι να δοθούν (οι οφειλές) σε εισπρακτικές εταιρείες έτσι όπως τις γνωρίζουμε και να ενοχλούν τους καταναλωτές και να ενοχλούν τον κόσμο […] Δεν μιλάμε γι’ αυτό» σχολίασε ο κ. Αδαμίδης και πρόσθεσε: «Πάρα πολλοί υποστηρίζουν ότι το ρεύμα είναι ένα αγαθό, συμφωνούμε απόλυτα, αλλά δεν είναι δωρεάν. Δεν μπορεί να είναι δωρεάν. Αυτοί οι οποίοι απολαμβάνουν το δωρεάν ρεύμα, είναι συγκεκριμένοι συμπολίτες μας που πραγματικά ζουν στη φτώχεια και στη δυστυχία».


Mini Cooper 6/2018 - Sfakianakis-epiloges.gr\n#43284 - 2018 Mini Cooper\nΟροφή και καλύμματα καθρέφτη μαύρο\nΡύθμιση ύψους κάθισμα συνοδηγού\nΣύστημ.ελέγχ.ταχύτητ. με λειτουρ.πέδησης\nΈκδοση γλώσσας ελληνικά\nΑριθμός πλαισίου ορατός από έξω\nΕνεργό σύστημα προστασίας πεζών\nΠροστατευτικό εξωτερικής επένδυσης\nΖάντ.ελαφρ.κράμ. MINI Heli Spoke ασημί\nΕπένδυση εσωτερικού Hazy Grey\nΕνδιαφέρομαι για το Mini Cooper του 2018 με κωδικό αγγελίας #43284. Παρακαλώ επικοινωνήστε μαζί μου. Με εκτίμηση


Πού να πάτε Σαββατοκύριακο τον Μάιο 2019 | Skyscanner\nnews inspiration Πού να πάτε Σαββατοκύριακο τον Μάιο 2019\nΑναρτήθηκε στις\t 12/04/2019 από Μarianna Κourkouni\nΠού να πάτε Σαββατοκύριακο τον Μάιο 2019\nΛίγο πριν τις άδειες του καλοκαιριού, η λαχτάρα μας για μια σύντομη απόδραση πάντα μεγαλώνει. Η Skyscanner έψαξε και βρήκε τις καλύτερες προτάσεις για κοντινά ταξίδια για τον Μάιο, που θα σας χαρίσουν ένα Σαββατοκύριακο απόλαυσης και χαλάρωσης πριν αναχωρήσετε για τις παραλίες.\nTα καλύτερα city breaks του Μάη\nΩς ιδανικός προορισμός για αρχιτεκτονικές εξερευνήσεις και γαστριμαργικές απολαύσεις, η πρωτεύουσα της Καταλονίας Βαρκελώνη είναι ένα από τα καλύτερα κοντινά ταξίδια για τον Μάιο.\nΤο απόλυτο σημείο για να ρεμβάσετε είναι το παραμυθένιο Πάρκο Γκουέλ στην Γκράσια, «καμβάς» του ιδιοσυγκρασιακού μοντερνιστή Γκαουντί. Γέννημα-θρέμμα Καταλανός, ο Γκαουντί έχει αφήσει το στίγμα του ανεξίτηλο σε όλη την πόλη.\nΈνα από τα αξιοθέατα που ξεχωρίζει στη Βαρκελώνη είναι σίγουρα η Σαγράδα Φαμίλια, το περίτεχνο έργο του Γκαουντί που συνδυάζει γοτθικά και μοντέρνα στοιχεία με τρόπο μοναδικό! Αν και ημιτελής, ο ναός έχει λεπτομέρειες στο εξωτερικό και στο εσωτερικό του που θα σας κάνουν να μη μπορείτε να ξεκολλήσετε το βλέμμα σας από πάνω τους!\nΔώστε χρόνο στην εναλλακτική, καλλιτεχνική και πιο ήσυχη σε σχέση με το τουριστικό κέντρο Γκράσια. Πάρτε εδώ το μεσημεριανό σας σε κάποια οικογενειακή bodega ή χαριτωμένη taperia, για να αποφύγετε τις τουριστικές παγίδες.\nΚατηφορίστε ύστερα προς τις δύο πιο τουριστικές λεωφόρους στη Βαρκελώνη, το Passeig de Gràcia και την πεζοδρομημένη La Rambla για χάζι στους πάγκους και περιπλάνηση στα τριγύρω στενά. Ανάμεσά τους υπάρχουν δύο κτίρια που κλέβουν τα βλέμματα, η Κάζα Μιλά και η Κάζα Μπατλό, δύο εξαιρετικά δείγματα της σχολής Γκαουντί.\nΗ La Rambla δείχνει την έξοδο των Βαρκελωνέζων προς τη θάλασσα, αλλά και προς τη νεανική και μοδάτη γειτονιά Ελ Ραβάλ και το χλιδάτο Ελ Μπορν με το Μουσείο Πικάσο.\nTip: Kάθε Μάη η Βαρκελώνη γιορτάζει τη Διεθνή Νύχτα των Μουσείων. Εκδηλώσεις όπως το Primavera Sound (30/5-1/6/19), το Ciutat Flamenco Festival, ο Διαγωνισμός Νέων Ποικιλιών Τριαντάφυλλου (Roses Noves) και το παζάρι μελιού και βοτάνων στην Ελ Ραβάλ, δείχνουν πως η Βαρκελώνη είναι μια πόλη που ανθίζει τον Μάη – πολιτιστικά, και κυριολεκτικά.\nΣυγκεντρώσαμε τους 12 λόγους για να ετοιμάσετε βαλίτσες για την πρωτεύουσα της Καταλονίας! Ακόμα το σκέφτεστε;\nAεροπορικά για Βαρκελώνη\nΛίγες πόλεις αποπνέουν τόση ζεστασιά και οικειότητα όσο το Πόρτο, η πόλη με την παλιομοδίτικη ομορφιά και τη νεανική ψυχή, που ψηφίστηκε ως ο καλύτερος Ευρωπαϊκός Προορισμός το 2012, το 2014 και, εσχάτως, το 2017. Αν και δε θα βρείτε απευθείας πτήσεις κάθε ημέρα της εβδομάδας, αξίζει να «κολλήσετε» μια-δυο μερούλες άδεια για ένα long weekend!\nΗ θαλασσινή κουζίνα, το περίφημο κρασί Πόρτο και η φιλικότητα των κατοίκων της δεύτερης σε μέγεθος πόλης της Πορτογαλίας είναι μόνο λίγα από τα πράγματα που θα σας εντυπωσιάσουν. Bem-vindos ao Porto, «καλώς ήλθατε στο Πόρτο»!\nΤο χαριτωμένο Πόρτο απλώνεται στη βόρεια και νότια όχθη του ποταμού Ντούρο. Το πιο δραστήριο μέρος του είναι το βόρειο με την Παλιά Πόλη Ribeira, μνημείο της Unesco. Στο νότιο θα περάσετε για γευσιγνωσία και ξενάγηση στα καλύτερα οινοποιία Πόρτο στον κόσμο!\nΑν και η πόλη δεν είναι μεγάλη, κάθε γωνιά της κρύβει εκπλήξεις: από πολιτικά γκράφιτι και τοίχους με ζωγραφιστά πλακάκια azulejos έως σύγχρονα κτίρια του σήμερα (π.χ. Μουσείο Σύγχρονης Τέχνης Serralves και Σπίτι της Μουσικής).\nΗ εμπορική αρτηρία του Πόρτο είναι η οδός Santa Catarina, που «πλευρίζει» την κεντρική Avenida dos Aliados, τη λεωφόρο που στολίζουν αγάλματα και εντυπωσιακά κτίρια.\nΑπό τα miradouros (τα «παρατηρητήρια») του Πόρτο, όπως ο Καθεδρικός Sé, οι Κήποι Jardim do Morro κ.ά., θα δείτε πως η πόλη μοιάζει πραγματικά με ζωγραφιά. Εξίσου όμορφες εικόνες θα σας χαρίσουν οι κήποι του Palácio de Cristal και η κουκλίστικη, νοσταλγική Ribeira.\nΓια να ζήσετε ένα Σαββατοκύριακο όπως οι ντόπιοι, θα περάσετε σχεδόν όλο τον χρόνο σας έξω κάνοντας βόλτες, τρώγοντας, πίνοντας καφέ και γλυκό κρασί. Υπάρχουν όμως και αξιοθέατα για τα οποία αξίζει να κλειστείτε και λίγο σε εσωτερικό χώρο, όπως ο Ναός του Αγίου Φραγκίσκου και το Ανάκτορο Μπόλσα.\nΟι καλύτερες φωτογραφίες-καρτ ποστάλ του Πόρτο θα δείτε πως απεικονίζουν την πολύχρωμη γειτονιά-«βιτρίνα» στον Ντούρο Cais da Ribeira και τη διάσημη τοξωτή γέφυρα Dom Luís I, την οποία διασχίζει και το μετρό!\nAεροπορικά για Πόρτο\nΑκόμα και οι πιο διστακτικοί δεν μπορούν παρά να αναγνωρίσουν πως η πρωτεύουσα της Καμπανίας, η Νάπολη, είναι διαφορετική με τον δικό της τρόπο. Αν και είναι σημαντικό λιμάνι-άνοιγμα στον κόσμο, δεν έχει το απρόσιτο φιζίκ της μεγαλούπολης. Αντίθετα, θυμίζει περισσότερο μια επαρχία σε μόνιμη εγρήγορση και τρέλα και όλο αυτό έχει τη χάρη του.\nΕδώ θα δοκιμάσετε την καλύτερη πίτσα στον κόσμο και δεν υπερβάλλουμε, αφού οι Ναπολιτάνοι τελειοποίησαν την… πατέντα τον 19ο αιώνα, ανάγοντας το αγαπημένο street food σε υψηλή τέχνη. Μπορεί να μη σας γεμίζουν το μάτι εξωτερικά, αλλά οι καλύτερες πιτσαρίες βρίσκονται στη Via dei Tribunali, την «καρδιά» του ιστορικού κέντρου. Μια δοκιμή είναι αρκετή για να πειστείτε!\nΕάν βρεθείτε μόνο στην «υπέργεια» Νάπολη θα έχετε δει μόνο τα μισά. Πολλά από τα σημαντικότερα αξιοθέατα, όπως αρχαιοελληνικά κειμήλια, παγανιστικά μνημεία και κατακόμβες (San Gennaro, San Gaudioso) σχηματίζουν μια υπόγεια πολιτεία που όμοιά της δεν υπάρχει αλλού.\nΠίσω στο… φως θα σας οδηγήσουν τα κάστρα της Νάπολης Castel Nuovo, Castel dell’Ovo, Castel Sant’Elmo και φυσικά το Μουσείο Καποντιμόντε. Στα διάσημα εκθέματα-θησαυρούς του μουσείου συγκαταλέγονται έργα των Καραβάτζο, Μιχαήλ Άγγελου, Ραφαήλ, Μποττιτσέλλι κ.ά.\nΩς γνήσια φοιτητούπολη η Νάπολη αγαπά τα νυχτοπερπατήματα, με το κέφι να κλιμακώνεται κοντά στο πανεπιστήμιο Spaccanapoli, την Piazza Dante και τη γειτονιά Chiaia.\nΑφού είστε ήδη εδώ, κάντε μια εξόρμηση-εξπρές στην Πομπηία, τη μυθική αρχαία πολιτεία που εξαφάνισε η έκρηξη του ηφαιστείου της Αίτνας το 79 μ.Χ.\nΗ θέα του ηφαιστείου από τους ερειπωμένους δρόμους της πλούσιας πολιτείας θα σας γεμίσει δέος και θαυμασμό. H πόλη απέχει περίπου μισή μόλις ώρα από τη Νάπολη με τρένο, γι’ αυτό και είναι κρίμα να την χάσετε!\n«Μαγειρεύετε» ταξίδι στη Νάπολη; Διαβάστε τι πρέπει να γνωρίζετε για τη γενέτειρα της πίτσας μαργαρίτα!\nΗ Μέση Ανατολή είναι λιγότερο συντηρητική απ’ όσο πιστεύετε. Το Τελ Αβίβ, η «Καλύτερη Γκέι Πόλη» για το 2011, έχει υιοθετήσει από καιρό ένα χαλαρό και περιπετειώδες προφίλ, που της πάει πολύ.\nΚατηφορίστε προς την παραθαλάσσια αρχαία πόλη Γιάφα με το παλιό λιμάνι της Παλαιστίνης. Βάλτε στόχο να βρεθείτε κάτω από τον πύργο με το ρολόι στις 11 το πρωί και ακολουθήστε – εάν υπάρχει θέση – τις δωρεάν ξεναγήσεις της Γιάφα, που ξεκινούν κάθε πρωί από εδώ.\nΠρογραμματίστε μια επίσκεψη στη διάσημη αγορά Carmel ή «Shuk», στην οποία θα έρθετε σε επαφή με την αυθεντική κουζίνα και την κουλτούρα των ντόπιων. Παζαρέψτε άφοβα, κανείς δεν θα σας παρεξηγήσει! Πιο… εξευρωπαϊσμένη σε γεύσεις και εμπειρίες, ούτε μισή ώρα μετα πόδια, σας περιμένει η αγορά Σαρόνα.\nΕξοπλιστείτε με αντιηλιακό, γυαλιά ηλίου ακόμα και το μαγιό σας και κατευθυνθείτε προς την απέραντη παραλία του Τελ Αβίβ. Οι πιο δημοφιλείς πλαζ είναι οι Gordon, Frishman και Bograshov. Πάρτε τον καφέ σας ή πιείτε ένα κοκτέιλ στο ηλιοβασίλεμα για να ζήσετε μια ιδιαίτερη εμπειρία!\nΕναλλακτικά, αντί του αράγματος στην παραλία, επιλέξτε μια γραφική παραθαλάσσια ποδηλατάδα. Παρκάρετε στο Παλιό Λιμάνι του Τελ Αβίβ και μυηθείτε στο nightlife μιας από τις πιο νεανικές γειτονιές του.\nΕάν αγαπάτε τη street art και τη σύγχρονη κουλτούρα, θα βρείτε αυτό που ψάχνετε στην μποέμ συνοικία Florentin, που είναι γεμάτη με γκράφιτι και hipster καφέ.\nΒρείτε την όασή σας στο καταπράσινο αχανές πάρκο HaYarkon, που διασχίζει ο ομώνυμος ποταμός πριν εκβάλλει στη Μεσόγειο.\nTip: Το Ισραήλ είναι μια χώρα που ζει κάθε Μάιο σε ρυθμούς Eurovision. Ως οικοδέσποινα της διοργάνωσης για το 2019, το Τελ Αβίβ θα βάλει σίγουρα τα δυνατά του στον τομέα της διαμονής και γενικότερης φιλοξενίας. Ευκαιρία να το εκμεταλλευτείτε!\nΑεροπορικά για Τελ Αβίβ\nΗ Θεσσαλονίκη είναι η πόλη-έρωτας με την πρώτη ματιά. Εδώ θα φάτε, θα διασκεδάσετε και θα περάσετε τόσο καλά, που θα θέλετε σύντομα να επιστρέψετε για περισσότερα. Και με τις τιμές στα αεροπορικά να είναι τόσο προσιτές, δε θα έχετε λόγο να μην το κάνετε.\nΤα ραντεβού εδώ δίνονται (που αλλού;) στην Καμάρα ή στον Λευκό Πύργο. Η Εγνατία και η Τσιμισκή είναι οι δύο παράλληλες κεντρικές αρτηρίες, που θα σας βοηθήσουν να προσανατολιστείτε έχοντας στα δεξιά ή στα αριστερά σας τη θάλασσα.\nΟι Θεσσαλονικείς έχουν βρει το νόημα της ζωής στην καλοπέραση. Έτσι εξηγείται το γεγονός ότι εδώ θα δείτε όλες τις πιάτσες της πόλης να σφύζουν από ζωή.\nΚάθε γειτονιά της συμπρωτεύουσας έχει τη δική της εστία διασκέδασης με μεζεδοπωλεία, ουζερί, ποτάδικα και καφέ που επιβάλλεται να επισκεφθείτε. Από τον Λευκό Πύργο και τη Νέα Παραλία έως την Πλατεία Αριστοτέλους, τα Λαδάδικα και το Παλιό Λιμάνι και από τη Λεωφόρο Νίκης έως τη Ναυαρίνου, την Άνω Πόλη, την Ολύμπου και το Μπιτ Παζάρ, όλη η Θεσσαλονίκη μοιάζει να το διασκεδάζει νύχτα-μέρα.\nΣτις εμπορικές οδούς Μητροπόλεως και Τσιμισκή θα κάνετε χάζι στις βιτρίνες και θα αντιγράψετε το στιλ των Θεσσαλονικιών. Το… market hopping θα συνεχιστεί στις αγορές Μοδιάνο, Καπάνι και Λουλουδάδικα.\nΕκτός από τη διασκέδαση, η Θεσσαλονίκη είναι μια πόλη που αγαπά τις τέχνες και τον πολιτισμό. Σημαντικά κειμήλια και έργα τέχνης θα απολαύσετε στο Μακεδονικό και το Κρατικό Μουσείο Σύγχρονης Τέχνης, το Μουσείο Βυζαντινού Πολιτισμού, το Αρχαιολογικό Μουσείο και το Μουσείο Φωτογραφίας.\nΔιαβάστε τις ταξιδιωτικές προτάσεις της Skyscanner για τα αξιοθέατα και τα σημεία διασκέδασης και ετοιμάστε μια σούπερ απόδραση στη Θεσσαλονίκη!\nΕάν απολαμβάνετε να γράφετε χιλιόμετρα στο αμάξι, πάρτε ιδέες για τις καλύτερες κοντινές εκδρομές του Σαββατοκύριακου, για τις οποίες αξίζει να φουλάρετε βενζίνη!\n138 χλμ. από Αθήνα, 2 ώρες οδήγηση\nΈνας από τους κορυφαίους προορισμούς για ζευγάρια κάθε εποχή του χρόνου είναι το Ναύπλιο. Με δύο ενετικά κάστρα, την Ακροναυπλία και το Παλαμήδι, ξενοδοχεία και μπουτίκ ξενώνες για κάθε γούστο και ολοζώντανη πιάτσα διασκέδασης, το Ναύπλιο κερδίζει επάξια τον τίτλο της «διαχρονικής αγαπημένης»!\nΓαλαξίδι, Στερεά Ελλάδα\n211 χλμ. από Αθήνα, 3 ώρες οδήγηση\nΠαραθαλάσσιος, αγαπημένος οικισμός που στέκει μόνος του ως πρόταση για ένα χαλαρό Σαββατοκύριακο. Κάντε περαντζάδα στο παλιό λιμάνι με τις σκούνες, δοκιμάστε φρέσκο ψάρι στα ταβερνεία και ανακαλύψτε τη ναυτική ιστορία του Γαλαξιδίου στο Ναυτικό του Μουσείο.\n300 χλμ. από Αθήνα, 4 ώρες οδήγηση\nΗ σαγηνευτική Μονεμβασιά δεν είναι ποτέ εκτός σεζόν. Μέσα στα μεσαιωνικά τείχη της καλοδιατηρημένης καστροπολιτείας θα περπατήσετε σε φιδογυριστά καλντερίμια, θα θαυμάσετε αναπαλαιωμένα αρχοντικά και θα πείτε το ποτό σας σε ατμοσφαιρικά στέκια με θέα τη θάλασσα.\nΑνανεώθηκε Απρίλιο 2019. Οι πληροφορίες και τιμές που αναφέρονται στο άρθρο αφορούν στην ημέρα δημοσίευσης του παρόντος άρθρου και ενδέχεται να αλλάζουν.\nΠώς να δημιουργήσετε λογαριασμό με τη Skyscanner! 16/05/2019


«Welcome back»: τα σινεμά ανοίγουν στο Λος Αντζελες και οι θεατές ξεσπούν σε χειροκροτήματα | FLIX\nΣυγκίνηση κι αυθόρμητο χειροκρότημα μόλις έσβησαν τα φώτα στην κινηματογραφική αίθουσα και η οθόνη έγραψε «Welcome back. We missed you».\nΤην προηγούμενη εβδομάδα είχαν ανοίξει οι κινηματογράφοι της ανατολικής ακτής. Ενα περίπου χρόνο μετά το γενικό lockdown λόγω της πανδημίας, τα σινεμά της Νέας Υόρκης άνοιξαν την πόρτες τους κι όλοι μιλούσαν για μια αίσθηση σχεδόν θρησκευτική.\nΤώρα ήρθε η σειρά και της δυτικής ακτής. Στη γνωστή αλυσίδα πολυκινηματογράφων AMC τα μέτρα ήταν αυστηρά, ξεκάθαρα και δομημένα. Ηλεκτρονικό εισιτήριο, χρήση της μάσκας παντού, ενώ η πληρότητα των κινηματογράφων φτάνει μόλις το 25% και σε απόλυτους αριθμούς το όριο είναι μόλις 50 άτομα ανά αίθουσα.\nΣύμφωνα με το ρεπορτάζ του Hollywood Reporter μως το κοινό έτρεξε να απολαύσει (στην αίθουσα 9 του AMC) το «Nomadland» της Κλόι Ζάο. Τα φώτα έσβησαν και πριν ξεκινήσει η ταινία η επιγραφή «Welcome back to the movies. We missed you» ενέπνευσε ένα συγκινημένο δυνατό χειροκρότημα από τον κόσμο.\nI’m at AMC Century City for opening day of LA County movie theaters. First shows start at 4 pm on overcast, chilly Monday (55 degrees) - normally perfect conditions for matinee. But since it’s a Monday, crowds are minimal. There are movie goers of all ages, families, couples pic.twitter.com/ycsygQY2Rw\nA few crews here capturing the first ticket holders to make their way inside... pic.twitter.com/BImsg6SJbS\n«Ενθουσιασμένος είναι το λιγότερο που μπορώ να δηλώσω» ομολόγησε ένας μεταπτυχιακός φοιτητής. «Είμαι συγκινημένος που άνοιξαν τα σινεμά. Θα κάνω σκοπό της ζωής μου τουλάχιστον μία ταινία την εβδομάδα. Πρέπει να στηρίξουμε τις αίθουσες. Είμαστε εδώ κι έτοιμοι να δούμε ταινίες σε μεγάλη οθόνη επιτέλους!»\nΜια τριμελής οικογένεια που βρέθηκε στη διπλανή αίθουσα για να δει το «Raya and the Last Dragon» της Disney δεν έμοιαζε να ανησυχεί για τις συνθήκες. «Εμπιστευόμαστε απόλυτα τους αιθουσάρχες. Τηρούν όλα τα μέτρα. Κι ανυπομονούμε - για το ποπ κορν, για το να απολαύσουμε ως οικογένεια την ταινία ανάμεσα σε άλλους ανθρώπους, για να πάψουμε να νιώθουμε απομονωμένοι...»\n«Η σημερινή έξοδος για σινεμά είναι κάτι παραπάνω από αυτό που σήμαινε κάποτε. Είναι μία γιορτή. Ξαναζούμε. Ξανα-απολαμβάνουμε όσα αγαπάμε» δήλωσε και μία 65χρονη θεατής, συνοψίζοντας συγκινητικά όλα όσα αισθανόμαστε κι όλοι εμείς εδώ. Που περιμένουμε υπομονετικά τη σειρά μας.\nΔιαβάστε κι αυτό: «Είναι σαν να πηγαίνεις στην εκκλησία»: Οι Νεοϋορκέζοι επέστρεψαν στα σινεμά\nΠροηγούμενο Τι βλέπουμε στο σπίτι την Τετάρτη 17 Μαρτίου Επόμενο Τα αδέρφια Ρούσο ξεκίνησαν τα γυρίσματα της νέα τους ταινίας «The Gray Man» για το Netflix


Γαλλία: Είκοσι γυναίκες κατηγορούν γνωστό δημοσιογράφο για βιασμό και σεξουαλική επίθεση - AstraTV\nΓαλλία: Είκοσι γυναίκες κατηγορούν γνωστό δημοσιογράφο για βιασμό και σεξουαλική επίθεση\nΕίκοσι γυναίκες μιλώντας σε διαδικτυακή εκπομπή του ερευνητικού δικτύου «Mediapart», αποκάλυψαν λεπτομέρειες για όλα όσα βίωσαν στα χέρια του διάσημου Γάλλου δημοσιογράφου, Πατρίκ Πουάβρ ντ’ Αρβόρ.\nΟ πρώην άνκορμαν του δικτύου TF1 κατηγορείται για βιασμό και σεξουαλική επίθεση σε βάρος δεκάδων γυναικών. Στη Γαλλία, είναι γνωστός με τα αρχικά του ονόματός του «PPDA», Patrick Poivre d’Arvor. Επί 21 χρόνια είχε την παρουσίαση του βραδινού δελτίου του πρώτου καναλιού TF1.\nΠριν από ένα χρόνο, άρχισαν να βλέπουν το φως της δημοσιότητας οι καταγγελίες γυναικών για βιασμό και σεξουαλική επίθεση με αποτέλεσμα την έναρξη δικαστικών ερευνών. Όπως επισημαίνει το γαλλικό δίκτυο RF1, τα θύματα #Metoo του Πουάβρ ντ΄Αρβόρ προέρχονται κυρίως από τον χώρο του πολιτισμού ή της πολιτικής.\nΣτις 27 Απριλίου, ο Γάλλος δημοσιογράφος αποφάσισε να περάσει στην αντεπίθεση καταθέτοντας μήνυση για συκοφαντία σε βάρος δεκαέξι γυναικών. Αν και ο ερευνητικός ιστότοπος «Μediapart ζήτησε την άποψη του, ο ίδιος αρνήθηκε να τοποθετηθεί επί του θέματος. Σύμφωνα με τον δικηγόρο του, ο Πουάβρ ντ’ Αρβόρ «Αρνείται οποιαδήποτε βία, σεξουαλική ή άλλη, προς τις γυναίκες που τον κατηγόρησαν».\n📽 Notre émission spéciale : #PPDA, 20 femmes prennent la parole.\nEn accès libre⤵ https://t.co/ZatlKQteKe\n— Marine Turchi (@marineturchi) May 10, 2022\nΑν και οι περισσότερες μαρτυρίες για την συμπεριφορά του Γάλλου δημοσιογράφου είχαν ήδη αποκαλυφθεί, προστέθηκαν και νέες.\nΗ Μαρί Λορ Οντ Ντελάτρ, σύμβουλος πωλήσεων, δεν μπορεί να ξεχάσει αυτό που συνέβη το 1985. «Με βίασε. Ήμουν 23 ετών και χρειάστηκε 36 χρόνια για να κάνω καταγγελία», δήλωσε στην διαδικτυακή εκπομπή της Mediapart. «Κλείδωσε την πόρτα. Και μετά τον είδα γυμνό σαν σκουλήκι, να τρίβεται στον καναπέ. Ήμουν σε κατάσταση σοκ, δεν κουνήθηκα», είπε χαρακτηριστικά.\nΗ Φλoράνς Πορσέλ, συγγραφέας σήμερα, υποστηρίζει ότι και αυτή είχε την ίδια «τύχη». Μάλιστα, ήταν η πρώτη που τον κατηγόρησε ανοίγοντας το «στόμα» και άλλων γυναικών. Η Παρσέλ τον κατηγορεί για διπλό βιασμό το 2004 και το 2009, «μέσα σε ένα πλαίσιο ψυχολογικού εξαναγκασμού και κατάχρησης εξουσίας».


20/09/2021 - 23:29μμ\nΟ οδηγός του καρτ, Νίκος Σαρδέλης περιγράφει τις συνθήκες κάτω από τις οποίες έγινε το τραγικό ατύχημα:\nΣε κάθε περίπτωση προέχει η υγεία του παιδιού. Επισκέφτηκα το νοσοκομείο με το που αφέθηκα ελεύθερος. Είμαι και εγώ πατέρας δύο αγοριών και είναι πολύ σημαντικό για μένα να επανέλθει η υγεία του παιδιού. Βρίσκεται στη ΜΕΘ, απ’ ό,τι λένε οι γιατροί τα νέα είναι σχετικά καλά, δηλαδή δεν έχει μεγάλους τραυματισμούς, αλλά ακόμα διατηρείται σε κατάσταση καταστολής.\nΣτα πλαίσια οδήγησης επίδειξης και νέων ηλεκτροκίνητων καρτ, προσπάθησα να προσπεράσω το μπροστινό μου καρτ από τα δεξιά. Είχα μια μικρή επαφή με το άλλο καρτ αλλά ήταν αρκετή για να αλλάξω κατεύθυνση προς τα προστατευτικά πλαστικά τα οποία ευτυχώς που υπήρχαν γιατί αυτά με κράτησαν μέσα στον αγωνιστικό χώρο και παρόλο που έχω τραυματισμούς χαμηλά στην κοιλιακή χώρα και στα πόδια, μπορώ να τους διαχειριστώ και να τους ξεπεράσω.\nΔύσκολες στιγμές, καταλαβαίνετε. Το παιδί… προσπαθούσαν να το επαναφέρουν. Με ενημέρωσαν για το τι είχε προκληθεί αλλά και εγώ ήμουν σε κατάσταση σοκ, προσπαθούσα να καταλάβω τι μας έχει συμβεί?


Εκλογές 25 Σεπτεμβρίου ή 2 Οκτωβρίου, «αποκαλύπτει» βουλευτής της ΝΔ - Πρώτη Καθημερινή Εφημερίδα\n17 Ιουνίου, 2022 14:39\nΜε βάση τα όσα έχει δηλώσει μέχρι σήμερα ο πρωθυπουργός, Κυριάκος Μητσοτάκης, οι εκλογές στην Ελλάδα θα γίνουν στο τέλος της τετραετίας, δηλαδή το καλοκαίρι του 2023. Κανείς όμως δεν αποκλείει, ακόμα και βουλευτές της Νέας Δημοκρατίας, να προσέλθουμε στις κάλπες το φθινόπωρο.\nΚαι αυτά τα σενάρια για πρόωρες εκλογές ενισχύθηκαν μετά τα όσα είπε ο βουλευτής Θεσπρωτίας της Νέας Δημοκρατίας, Βασίλης Γιόγιακας, μιλώντας το βράδυ της Πέμπτης (16.06.2022) στο Kontra24. Ο βουλευτής έδωσε μάλιστα και συγκεκριμένες ημερομηνίες για την προσφυγή στις κάλπες.\n«Θα πάμε σε εκλογές 25 Σεπτέμβρη ή 2 Οκτώβρη. Εκτιμώ ότι θα είναι μια καλή στιγμή για την παράταξή μας μετά από ένα καλοκαίρι που πιστεύουμε ότι θα είναι καλό με τον τουρισμό, θα βοηθήσει σημαντικά. Με τα σημαντικά επιτεύγματα της κυβέρνησης, όπως είπαμε βγήκαμε από την ενισχυμένη εποπτεία» ανέφερε χαρακτηριστικά ο Βασίλης Γιόγιακας.\nΥπενθυμίζεται ότι για το ενδεχόμενο πρόωρης προσφυγής στις κάλπες, και συγκεκριμένα στις 2 Οκτωβρίου, πρώτο σας είχε ενημερώσει newsit.gr, ήδη από την 19η Μαΐου. Αν επιβεβαιωθεί αυτό το σενάριο, τότε αξίζει να σημειωθεί ότι οι δεύτερες εκλογές τοποθετούνται εντός του πρώτου δεκαημέρου του Νοεμβρίου.\nΠροηγούμενο άρθροΔίκη ντράμερ: Με… βερμούδα εμφανίστηκε ο κατηγορούμενος – «Η κόρη μου δεν έζησε φυσιολογική ζωή» είπε η μητέρα της ανήλικης\nΕπόμενο άρθροΓαστούνη: Φωτιά απείλησε στάβλο με 10 άλογα


Η Αθήνα σε τροχιά ανάπτυξης: Μαύροι κύκλοι κάτω από τα μάτια; Δεν είναι μόνο κούραση. Μάλλον πρέπει να το ψάξετε περισσότερο\nΜαύροι κύκλοι κάτω από τα μάτια; Δεν είναι μόνο κούραση. Μάλλον πρέπει να το ψάξετε περισσότερο


Με τη δύναμη της… έδρας ο Κολοσσός - Onsports.gr\nΑλέξανδρος Πρίφτης 21 Ιανουαρίου 2012, 15:17\nΜε τη δύναμη της… έδρας ο Κολοσσός\nΑν και στη μεγαλύτερη διάρκεια του αγώνα βρέθηκε πίσω στο σκορ, ο Κολοσσός έκανε την αντεπίθεσή του απέναντι στον Άρη και επικράτησε με 70-64.\nΟι φιλοξενούμενοι μπήκαν δυνατά στο παιχνίδι θέλοντας να επιβάλουν από την αρχή τον ρυθμό τους και τα κατάφεραν. Ο Άρης κατάφερε στο πρώτο δεκάλεπτο να έχει το προβάδισμα, ενώ απέκτησε και μία μικρή διαφορά απέναντι στον Κολοσσό που δεν μπορούσε να βρει εύκολα τον δρόμο προς το καλάθι. Έτσι το πρώτο δεκάλεπτο, ολοκληρώθηκε με την ομάδα της Θεσσαλονίκης να προηγείται με 21-13 και τον Βασίλη Φραγκιά να έχει παράπονα από την εικόνα των παικτών του. Στο δεύτερο δεκάλεπτο όμως ο Κολοσσός βελτίωσε την αγωνιστική του εικόνα και κατάφερε να φέρει το παιχνίδι στα ίσα. Μάλιστα ισοφάρισε δύο λεπτά πριν το τέλος του πρώτου ημιχρόνου σε 32-32, ωστόσο ο Άρης ξαναπήρε το προβάδισμα, καθώς το ημίχρονο ολοκληρώθηκε με 35-38 υπέρ του συγκροτήματος του Βαγγέλη Αλεξανδρή.\nΟ Κολοσσός μπήκε στο δεύτερο ημίχρονο με στόχο να κάνει τη μεγάλη ανατροπή. Στο τρίτο δεκάλεπτο όμως ο Άρης κατάφερε να έχει το προβάδισμα, καθώς κατάφερε να βρει τους διαδρόμους προς το καλάθι σχετικά εύκολα, με τους Ταπούτο και Ντέιβις να κάνουν πολύ καλό παιχνίδι επιθετικά. Ο Άγγελος Τσάμης όμως από την άλλη ήταν αποφασισμένος και κατάφερε μαζί με τη βοήθεια των συμπαικτών του να ισοφαρίσει τον αγώνα στο τέλος του τρίτου δεκαλέπτου σε 54-54. Στο τελευταίο δεκάλεπτο το συγκρότημα του Βασίλη Φραγκιά κατάφερε να πάρει το προβάδισμα και να επιβάλει τον ρυθμό του στον αγώνα. Οι φιλοξενούμενοι δεν κατάφεραν να πετύχουν εύκολα καλάθια με αποτέλεσμα ο Κολοσσός να καταφέρει να πάρει τη νίκη με 70-64.\nΔιαιτητες: Τανατζής - Καρακατσούνης - Καλδίρης\nΤα δεκάλεπτα: 13-21, 35-38, 54-54, 70-64.\nΚΟΛΟΣΣΟΣ (Φραγκιάς): Λιακόπουλος 5, Χάτεν 4, Πάνος 2, Γεωργαλής 2, Ασημακόπουλος 13, Μπόικιν 12, Χαρίσης 4, Τσάμης 21 (1), Χόπσον 7 (1), Κομποδιέτας.\nΑΡΗΣ (Αλεξανδρής): Μαυροειδής, Κερούς 11 (2), Ταπούτος 19 (1), Τζέιμς 19 (1), Τσαϊρέλης 1, Ντέιβις 2, Κρούσιτς, Μπόγρης 2, Μούλντροου, Τσαλδάρης 8, Βεργίνης 2.\nΚολοσσός – Άρης 70-64 (ΤΕΛΙΚΟ)